ועדת הפנים והגנת הסביבה, כנסת 19, פרוטוקול מספר 3, 2013-04-22 12:30

מירי רגב: אני מבקשת לפתוח את הישיבה המשודרת, דיון שלאחריו תתקיים הצבעה שמית על-ידי חברי הוועדה.

מירי רגב: סיעות שלא נתנו לנו את שמות חבריהן ושעדיין אין להן חברים קבועים בוועדה – הסיעה תעביר לנו את שם חבר הכנסת והוא יצביע בשם הסיעה.

מירי רגב: אני מבקשת שקט.

מירי רגב: זה דיון משודר.

מירי רגב: נמצא כאן אתי ידידי שר הפנים, השר גדעון סער.

מירי רגב: לא ברור מאליו ששר נמצא בדיון מן הסוג הזה.

מירי רגב: בדרך כלל בדיון בנושא ועדות קרואות, המשך והערכה, שולחים את הנציגים הבכירים של המשרד.

מירי רגב: הגיע השר, כי הוא מכיר את החשיבות ואת המורכבות של ועדות קרואות, ושל הדיון הזה בסוגיית טייבה.

מירי רגב: אז אני רוצה להודות לך על כך שאתה נמצא כאן אישית.

מירי רגב: לא רק הסגנים או רק מנכ"ל משרדך, אלא אתה אישית הגעת לכאן.

מירי רגב: היום אנחנו עוסקים בדיון שיזם שר הפנים.

מירי רגב: בנוסף לכך קיבלתי גם בקשה כתובה מחבר הכנסת אחמד טיבי, לכן הוא יהיה ראשון הדוברים לאחר הדברים של השר.

מירי רגב: הדיון היום עוסק בהמשך הבחירות ביישוב טייבה.

מירי רגב: באופן עקרוני אני מתנגדת לוועדות קרואות, אמרתי את זה גם בדיון הקודם שבו עסקנו ביחד עם ראשי העיריות והשלטון המקומי בסוגיות הפנים.

מירי רגב: ועדות קרואות, בעיניי, הן דבר לא נכון לתושבים.

מירי רגב: אנחנו צריכים לעשות הכול כדי שיתקיימו בחירות, שאזרח יוכל להיבחר ולבחור, לממש את זכותו הדמוקרטית.

מירי רגב: עם זאת, כאשר יש מהלך לא תקין בעיר-בישוב, והישוב נמצא בגירעון, שבסוף מי שנפגע ממנו הוא האזרח-התושב, עלינו לעשות הכול כדי שיהיה פיקוח וכדי שהאזרחים יקבלו את אותן זכויות ואת אותן הטבות שהם צריכים לקבל.

מירי רגב: אנחנו צריכים להבין, גם לקראת הבחירות המוניציפליות, ודיברנו על זה בדיון הקודם, אנחנו נקיים דיון גם בנושא הוועדות הקרואות, גם בנושא שכר החשבים, גם בנושא שכר המלווים-הנאמנים, נזמין את נציגי משרד המשפטים, נקיים דיון ספציפי בנושא הזה כי לא הכול קשור ונמצא בבית של שר הפנים.

מירי רגב: תקציבית אנחנו צריכים לנהל עיר כפי שאנחנו מנהלים תקציב משפחה.

מירי רגב: כולנו יודעים, כאשר אנחנו מגיעים למינוס מסוים גם בבנק אומרים לנו: עברתם את המינוס של 25,000 שקלים, עצרנו לכם.

מירי רגב: גם בעיר ובישוב צריכים פיקוח על ניהול תקציב מסודר, ניהול תקציב שהוא לא גירעוני לאורך שנים, ניהול תקציבי שראש עירייה יודע מאיפה יש לו הכנסות, אילו שיעורי גביית ארנונה יש לו, איך הוא מנהל את התקציב, מה הוא מקבל מן המדינה – איך אנחנו יכולים להגיע לאיזון נכון של תקציב בישובים היהודיים ובישובים הערביים, ככלל, בכל סוגיית הוועדות הקרואות ובניהול של עיר.

מירי רגב: לכן אנחנו כוועדת הפנים, ששמה במרכז את האזרח, נפעל לכך שהאזרחים בפריפריה, במרכז, ביהודה ושומרון, במגזרים – כולם יקבלו את השירות הטוב ביותר.

מירי רגב: הדיון היום עוסק בטייבה.

מירי רגב: תיכף שר הפנים יציג את עמדתו ביחד עם נציגי משרדו.

מירי רגב: קיבלנו את החומר, למדתי אותו ביחד עם היועצים המשפטיים וגורמים מקצועיים מן השלטון המקומי והבנתי כמה דברים.

מירי רגב: טייבה נמצאת תחת ועדה קרואה 6 שנים בסבב השני, זאת אומרת, טייבה היתה בוועדה קרואה בין 2000-2005 בסבב הראשון.

אחמד טיבי: לא נכון.

אחמד טיבי: ב-2005 התקיימו בחירות.

אחמד טיבי: אז היתה עירייה נבחרת אחרי התפטרות ראש עירייה.

אחמד טיבי: פעם ראשונה זאת לא היתה ועדה קרואה.

מירי רגב: נציג משרד הפנים, מר מרדכי כהן, האם היתה ועדה קרואה בטייבה בין 2000-2005?

מרדכי כהן: כפי שאמר חבר הכנסת טיבי במדויק, ב-2005 היו בחירות.

מרדכי כהן: לפני כן ראש המועצה התפטר/ פוטר - -

אחמד טיבי: התפטר.

מרדכי כהן: - - וחברי המועצה בחרו ראש מועצה מבין חברי המועצה והוא תפקד כראש המועצה.

קריאה: אז ביטלו את הבחירות.

קריאה: נתנו הארכה של 3 שנים.

מירי רגב: ואז ביטלו את הבחירות, נתנו הארכה של 3 שנים וכרגע טייבה נמצאת כבר 6 שנים תחת ועדה קרואה.

מרדכי כהן: תחת ועדה קרואה ותחת נאמן.

מירי רגב: סוף-סוף לפני שבועיים בית-המשפט החליט על הסדר נושים, בראשות השופטת ורדה אלשיך, שאמרה שהסדר הנושים היה מאוד-מאוד מורכב ולא פשוט.

מירי רגב: אני לא מצטטת אותה, אבל היא אמרה שההסדר הזה רחוק מלהיות מיטבי.

מירי רגב: על-פי ההסדר מדובר ב"תספורת" של 72% מן החוב, כלומר הנושים מקבלים 28% בלבד ממה שמגיע להם.

מרדכי כהן: 29%.

מירי רגב: 29% ממה שמגיע להם.

מירי רגב: זה הסדר הנושים מלפני שבועיים, ויש לנו מטרה וכוונה בעצם שהסדר הנושים הזה ימומש.

מירי רגב: על-פי פקודת העיריות – יתקן אותי כאן

מירי רגב: גם מר מרדכי כהן – שר הפנים יכול לפזר אחרי בחירות ועדה שיש לה גירעון מן הסוג שיש בטייבה.

מירי רגב: היה ונחליט על בחירות, על-פי פקודת העיריות סביר להניח ששר הפנים, אחרי שיבדוק את הגירעון של ישוב מסוים, ובעניין שלנו את הגירעון בטייבה ואת יכולת ההחזרים מתשלומי הארנונה, הוא בעצם יכול מיד לפזר את המועצה ולמנות ועדה קרואה.

מירי רגב: אני צודקת בעניין הזה, או לא?

מרדכי כהן: כן, אבל אני מתקן אותך לגבי טייבה.

מרדכי כהן: בעקבות הסדר הנושים – יושב כאן הנאמן – למעשה אין גירעון.

מרדכי כהן: אלא מאי, מכיוון שהסתיים הסדר הנושים, ואתמול גם סיימנו את הפרק של מקורות המימון להסדר הנושים- -

מירי רגב: תיכף תציג את זה כאן.

מרדכי כהן: - - נוצר מצב קיצוני, ואין לזה אח ורע באף רשות מקומית, שטייבה אחרי שני הסדרי נושים, במקרה של הסדר הנושים הזה מוטלת אחריות כבדה מאוד על העירייה – 65 מיליון שקל הלוואה שפרושה על פני שנים בכדי שטייבה תעמוד באותה התחייבות, באותו הסדר שהוביל הנאמן.

מרדכי כהן: מה המשמעות?

מרדכי כהן: המשמעות היא שאם ברשות מקומית אחרת, שם השר לאור הנתונים הגירעוניים מפזר אותה וממנה ועדה קרואה, יש שוט וכלים ללוות את הרשות המקומית ולהעביר את התקציבים בגין הצלחה בתוכנית ההבראה, במקרה של טייבה אנחנו נמצאים במצב הפוך – אותם 130 מיליון שקל, כספי ציבור, כבר נמסרו בכדי להתמודד עם הגירעון האיום שנוצר בטייבה.

מרדכי כהן: אני רק מזכיר, את הזכרת את הנתונים, מדובר על 900 מיליון שקל כשזה התחיל.

מירי רגב: תיכף נדבר על זה.

מירי רגב: אתה אומר שבמקרה של טייבה על-פי חוק העיריות בעצם לשר אין אותה יכולת, בגלל הסיפור של הסדר הנושים.

מרדכי כהן: לא, הוא לא נדרש לעניין הגירעון.

מרדכי כהן: המקרה כל-כך קיצוני שהוא הרבה מעבר לזה.

מירי רגב: הבנתי את העניין.

מירי רגב: הוועדה, בעניין טייבה, היא ועדה מייעצת.

מירי רגב: השר לא חייב לקבל את עמדתנו.

מירי רגב: למרות זאת, השר כמובן הגיע, כפי שאתם רואים, בכבודו ובעצמו כדי להיוועץ בוועדה, כדי לפרוש בפני חברי הוועדה את משמעות הבקשה של שר הפנים לדחות את הבחירות בטייבה בעוד 3 שנים.

מירי רגב: אני מבקשת ששר הפנים יפתח, לאחריו נשמע את אנשי המקצוע ולאחריהם ניתן כמובן לחבר הכנסת אחמד טיבי לפתוח את הדיון של חברי הכנסת.

חנא סוייד: יש לי שאלת הבהרה.

חנא סוייד: גברתי היושבת-ראש, אני רוצה להבין, שכולם יבינו, תחת איזו כותרת הדיון הזה מתקיים.

חנא סוייד: הדיון הזה מתקיים, כפי שאני מבין, על-פי חוק העיריות.

חנא סוייד: שר הפנים מבקש להתייעץ עם ועדת הפנים והגנת הסביבה בקשר להארכת הכהונה של הוועדה הקרואה.

חנא סוייד: האם זאת הכוונה?

חנא סוייד: לא מכיוון שאני ביקשתי או מישהו אחר ביקש?

מירי רגב: בוודאי.

מירי רגב: אמרתי את זה מראש.

מירי רגב: היוזמה לדיון היום הגיעה ממשרד הפנים והמכתב נמצא על שולחנכם.

חנא סוייד: רק רציתי להבין את הכותרת של הדיון הזה, ונכון אמרת שבסופו של דבר השר יכול לקבל ויכול לא לקבל את עמדתנו.

חנא סוייד: אבל בהחלט כהתייעצות אנחנו נבקש כחברי כנסת, כחברי ועדה, שקיפות.

חנא סוייד: אנחנו רוצים לדעת מה קורה בטייבה, מה הוועדות הקרואות האלה עשו, מה כונס הנכסים הזה עשה, האם מותר לשר הפנים לפזר מועצה שלא עמדה במשימות התקציביות שלה והוא לא יכול לפזר ולשלוח הביתה ועדה – אני שואל.

חנא סוייד: אני מבקש שהשר יתייחס.

מירי רגב: תקבל תשובות.

מירי רגב: השר עוד לא דיבר.

חנא סוייד: אני מבקש שיתייחס.

חנא סוייד: אני מבקש התייחסות האם תקופת הכהונה של ועדה קרואה היא בלתי מוגבלת, היא אין-סופית, כאשר לראש רשות מקומית נבחר נותנים בעצם שנה-שנתיים?

מירי רגב: אני רוצה לאפשר לשר הפנים לדבר, לאחריו לאיש המקצוע, ואאפשר אחר-כך לפתוח את הנושא לדיון.

מירי רגב: שר הפנים, בבקשה.

גדעון סער: תודה רבה, גברתי היושבת-ראש.

גדעון סער: הדיון מתקיים – אני אומר את זה בעקבות דבריו של חבר הכנסת סוייד – על-פי סעיף 146(א) לפקודת העיריות, שלשונו, ואני מצטט, התכוננתי מראש לדיון: "רשאי השר, בהתייעצות עם ועדת הפנים ואיכות הסביבה של הכנסת, לקבוע מועד אחר לסיום כהונתה של מועצה או ועדה ממונה".

גדעון סער: מכאן שאדוני צדק, אכן מדובר בהליך של התייעצות.

גדעון סער: אנחנו הולכים בקרוב, עוד 6 חודשים מהיום, ב-22 באוקטובר בדיוק, לבחירות ברשויות המקומיות בכל הארץ.

גדעון סער: בכל המגזרים שכיהנו בהם ועדות קרואות, סדר גודל של קרוב ל-20, יתקיימו בחירות.

גדעון סער: בשביל לסבר את האוזן, אני רוצה לומר לוועדה – אגב, רובם במגזר הלא-יהודי – איפה יתקיימו בחירות ולפני כן היו ועדות קרואות, ועדיין יש בהם ועדות קרואות.

גדעון סער: אדבר על ישובים במגזר הערבי: כפר כנא, כפר מנדא, נחף, טורען, דבוריה, טובה זנגריה, ערערה – זה המגזר הבדואי, זמר, ג'יסר א-זרקא.

גדעון סער: במגזר הדרוזי: ירכא וינוח-ג'ת.

גדעון סער: ברשויות מקומיות שאינן במגזר הלא-יהודי: יסוד המעלה, מגדל, אופקים, לוד, בחדרה יש פיזור של מועצת עיר.

מוחמד ברכה: מה זה "שאינן במגזר הלא-יהודי"?

מוחמד ברכה: הכוונה לרשויות מקומיות במגזר היהודי.

גדעון סער: במדינה יהודית היהודים אינם מגזר.

גדעון סער: מצד שני, לוד היא עיר מעורבת.

מוחמד ברכה: אתה יצרת את המונח "המגזר הלא-יהודי", ועכשיו מדבר על מי שאינם לא-יהודים.

מוחמד ברכה: זאת אומרת, בשיטה שלך היהודים הם יוצאים מן הכלל, שהוא הלא-יהודים.

מוחמד ברכה: זה עכשיו עניין של טרמינולוגיה.

חנא סוייד: אפשר להגיד: לא לא-יהודים.

חנא סוייד: זה פותר את הבעיה.

גדעון סער: אינני יודע איך חבר הכנסת ברכה מגדיר את העיר לוד, שהזכרתי.

מוחמד ברכה: היא עיר ערבית שהפכה למעורבת.

גדעון סער: ככה אתה מגדיר.

גדעון סער: אתה רואה, יש בינינו בטרמינולוגיה הבדלים רבים.

גדעון סער: אני מגדיר את לוד כעיר עם רוב יהודי ומיעוט ערבי, שכולם בה נהנים מזכויות אזרח ותושב.

חנא סוייד: ההגדרה ארוכה במקצת.

גדעון סער: כבר אתה רואה שיש בינינו אי-אלו הבדלים בטרמינולוגיה, שהם לגיטימיים כאשר אנשים מייצגים.

מוחמד ברכה: אני חושב שלו היית חושב יותר לא היית משתמש בביטוי "שאינם לא-יהודים".

גדעון סער: אני נוהג לחשוב על הדברים שאני אומר.

מוחמד ברכה: הפעם נכשלת, לשיטתך אפילו.

גדעון סער: בסדר, יכול להיות, חבר הכנסת ברכה, אבל אם תוכל לדחות את הרצון שלך לתת לי הערכה או שיפוט, שזה דבר לגיטימי- -

מירי רגב: בכל זאת, עוד לא עברו 100 ימי החסד.

גדעון סער: - -עד לסיום דבריי, אכיר לך תודה על כך.

חנא סוייד: על זה צריך ישיבה מיוחדת בוועדה.

מירי רגב: אני יכולה להוציא את כולם ולערוך ישיבה רק עם חברי הוועדה.

מירי רגב: אני מבקשת לאפשר לשר לדבר.

גדעון סער: מי שהפריע לי היה חבר הוועדה, גברתי.

מירי רגב: חבר הכנסת ברכה הוא עוד לא חבר הוועדה.

מוחמד ברכה: לצורך העניין, כן.

גדעון סער: אני בסך הכול רוצה להציג את הדברים, ואני מציג את הדברים מתוך ראייה רחבה.

גדעון סער: זאת אומרת, לפני שאני מתחיל לדבר על טייבה אני מסביר מה קורה בנושא ועדות קרואות.

גדעון סער: לפני שנקטעתי, כמדומני, הגעתי לחדרה, אז לאחריה אני יכול להזכיר גם את מעלה עירון.

גדעון סער: כל הרשויות המקומיות הללו- - -

מוחמד ברכה: מעלה עירון זה לא יהודים.

גדעון סער: סיימתי להתפלמס אתך עוד לפני שהתחלתי, אתה מבין?

מוחמד ברכה: אני מתקן אותך אינפורמטיבית.

גדעון סער: אני מודה לך.

גדעון סער: למה אתם עוסקים כל הזמן ביהודי/ לא יהודי, כאשר אני מציין לכם שבכל המגזרים הולכים לבחירות?

גדעון סער: את זה אתה מבין, חבר הכנסת ברכה?

גדעון סער: בכל המגזרים, בכל הרשויות המקומיות שבהן תפקדו ועדות קרואות הולכים לבחירות.

גדעון סער: את זה הצלחת להבין?

גדעון סער: יפה.

גדעון סער: לכך, לכלל הרחב, לכל כלל יש יוצא מן הכלל.

גדעון סער: לכלל הרחב יש חריגים מועטים, נער יספרם, על כף יד אחת ניתן יהיה למנות אותם: אחד אושר על-ידי בית-משפט מתקופת כהונתי, במועצה שחולקה לשתיים בדרום, אבו בסמה זה אושר על-ידי בית-המשפט העליון ולא הגיע לשולחני; מועצה אחת אני מביא היום להתייעצות בפני ועדת הפנים והגנת הסביבה, טייבה, שהיא באמת חריג שבחריג, דוגמה להפקרות בניהול רשות מקומית ובניהול כספי ציבור; ואחת במה שחבר הכנסת ברכה מכנה המגזר היהודי עדיין לא קיבלתי החלטה, אני מקיים דיונים, זה מקרה פחות חד, אבל אם אגיע למסקנה שלא צריך לערוך בחירות אבוא לוועדה להתייעצות, בחריש.

גדעון סער: אני מקיים דיונים, היו במשרדי מספר דיונים שעדיין לא הסתיימו.

גדעון סער: אם אגיע למסקנה, אבוא לכאן להליך של התייעצות.

גדעון סער: אלה כל המקרים.

גדעון סער: אני מודיע, אין ועדות קרואות.

גדעון סער: למה אני מודיע?

גדעון סער: כי אנשים רבים רוצים להתמנות, אז הנה אני מודיע לכם: אין ועדות קרואות.

גדעון סער: למה אין?

גדעון סער: כי הולכים לבחירות.

גדעון סער: זה נועד להדגיש את החשיבות שאני מייחס למרכיב הדמוקרטי, לזכות לבחור ולזכות להיבחר.

גדעון סער: אבל בעולם שבו אנחנו חיים הזכויות תמיד אינן אבסולוטיות, אינן מוחלטות.

גדעון סער: דהיינו, לעתים יש אינטרסים וזכויות שגורמים לנסיגתן של אחרות.

גדעון סער: על כך בית-המשפט העליון בפסקי-דין שונים, בעניינים שונים הכביר הרבה מאוד מילים, מה המשמעות של זכויות יחסיות ואינטרסים מתנגשים.

גדעון סער: גם בעיקרון הדמוקרטי לא ניתן להשתמש כדי להגיע לתוצאה שהיא בלתי אחראית בעליל.

גדעון סער: קיום בחירות, על-פי מיטב הכרתי ועל יסוד דעת הדרג המקצועי כולו במשרדי, ללא יוצא מן הכלל – כי בדיונים אני מבקש תמיד להביע דעות שונות, גם אם היו ישיבות קודם בדרג המקצועי אני מבקש לשמוע דעות שונות.

גדעון סער: אולם במקרה הזה, הוא חריג גם במובן הזה שהיה קונצנזוס בדרג המקצועי במשרדי, שקיום בחירות בשלב הנוכחי שהרשות המקומית נמצאת בו הוא בלתי אחראי.

גדעון סער: אני השתכנעתי מן ההמלצות של הדרג המקצועי במשרדי שקיום בחירות בטייבה עכשיו הוא בלתי אחראי.

גדעון סער: אני מסייג את זה, אם אשמע דברים שלא עלו עד כה, שלא חשבתי עליהם, שגורמים לשינוי אז בהליך הזה אני יכול גם להשתכנע אחרת.

גדעון סער: קשה לי להאמין, אבל אני לא מוציא את זה מכלל אפשרות.

גדעון סער: את עיקר השתלשלות העובדות ואת המצב של הרשות המקומיות יתאר מר מרדכי כהן, ראש מינהל השלטון המקומי.

גדעון סער: אומר רק כמה דברים, בתמצית.

גדעון סער: הרשות המקומית הזאת לא התייצבה מאז שנת 2009.

גדעון סער: במונחים של ניהול, לא רק ניהול תקציב אלא בכל מושג רלוונטי שקשור לניהול, התפקוד שלה היה קטסטרופלי.

באסל גטאס: היה לה חשב מלווה כל הזמן?

גדעון סער: בהסדר הנושים שאושר, כפי שאומרת היושבת-ראש, המדינה מממנת ניהול כושל של רשות מקומית בפעם השנייה בעשור הזה, או קצת יותר מעשור.

גדעון סער: ומה המשמעות שהמדינה מממנת?

גדעון סער: אזרחי המדינה משלמים על הניהול השערורייתי, בשני סיבובים, של עיר חשובה.

גדעון סער: כשרואים את סכומי החוב ואת המהירות שבה הוא הצטבר, אני חייב להודות שזה מדהים למדי.

גדעון סער: כאן בהסדר הנושים, על מנת להגיע למצב של איפוס חובות – בדרך כלל רשות מקומית שיש לה ועדה קרואה אין בה איפוס אלא היא ממשיכה להתנהל.

גדעון סער: אני לא מתכוון להיגרר לא מאחורי ההערות שלכם ולא מאחורי הפרובוקציות שלכם, אני אומר לכם מראש, הערות ופרובוקציות, הערות ענייניות ובלתי ענייניות.

מוחמד ברכה: הניהול ב-6-7 השנים האחרונות היה של משרד הפנים.

מוחמד ברכה: האם משמעות הדבר שאתה מביע אי-אמון בכל מי שמונה על-ידי משרד הפנים או על-ידי בית-המשפט לטפל בעניין הזה?

גדעון סער: התשובה היא שלילית.

גדעון סער: במקרה הזה אנחנו מדברים אחרי תקופה קצרה מאוד, 2005-2007, על הסדר נושים שהגיע להיקף של מיליארד שקלים, ובסופו של דבר אותם 130 מיליון שקלים שבהסדר ימומנו, חצי במענק וחצי בהלוואה, על-ידי מדינת ישראל, דהיינו על-ידי משלמי המסים במדינת ישראל.

גדעון סער: רק עכשיו ניתן יהיה לצאת לביצוע תוכנית הבראה, והאינטרס מחייב את ביצוע תוכנית ההבראה לפני קיום הבחירות בטייבה.

דוד אזולאי: מי ערב להלוואה, אדוני השר?

גדעון סער: לפי דעתי זה האינטרס האמיתי של תושבי טייבה.

גדעון סער: תמיד יש אנשים שרוצים להיבחר.

גדעון סער: גם על-פי מה שהבנתי לגבי השירותים שניתנו בתקופות השונות, ומבחינת האינטרס של הרשות המקומית להעמיד אותה על הרגליים, זה משקף את האינטרס האמיתי של תושבי העיר טייבה.

גדעון סער: לנוכח המצב החמור שהעיר הגיעה אליו בית-המשפט הורה, אגב, בניגוד לעמדת המדינה, שסמכויות הנאמן יהיו רחבות מאוד ושיושב-ראש הוועדה הממונה ינהל את ענייניה השוטפים של הרשות המקומית תחת הנאמן.

גדעון סער: אני רוצה להזכיר לכולם, שכולנו חיים במדינת חוק וכולנו כפופים להחלטות שיפוטיות.

גדעון סער: כל מי שיש לו השגות, בין אם על סמכויות ובין אם על שכר טרחת הנאמן – אלה ההחלטות שבית-המשפט קיבל.

גדעון סער: אגב, במקרה הזה, יותר מפעם אחת, בניגוד לעמדת המדינה.

גדעון סער: בתקופה של הקפאת ההליכים העירייה נהנית מהגנה מפני תביעות, עיקולים והליכי הוצאה לפועל מאחר והיא פועלת בחסות בית-המשפט.

גדעון סער: בתקופה של הקפאת ההליכים העביר משרד הפנים לנאמן כספים של מענקי איזון, וועדות מענקים של ועדות ממונות, ומענק למימון עלויות פרישה של עובדים.

גדעון סער: בתקופה הזאת הנאמן מפעיל את העירייה מתוך מטרה שהיא תספק את השירותים החיוניים, מבלי להביא להגדלת החובות.

גדעון סער: בתוכנית לשנים הקרובות, להעביר את הכסף עבור הסדר הנושים, אמרתי מה מקורות המימון.

גדעון סער: הנאמן אחראי על החזר החובות, ולעדכן הסכם הבראה על-פי מתווה שקיים, לגבש אותו לפרטים ואבני-דרך.

גדעון סער: קביעת אבני-הדרך של תוכנית ההבראה תתבצע בחודשים הקרובים.

גדעון סער: אני חוזר ואומר, אנחנו מדברים היום הרבה, זה שגור מאוד, על "תספורות".

גדעון סער: מה שהרשות המקומית טייבה חזרה ועשתה, היא עשתה "תספורות" על חשבון משלמי המסים במדינה.

גדעון סער: אני לא מוכן לקחת על אחריותי קיום בחירות בטרם עת, בניגוד לחוות דעת כל הגורמים המקצועיים, כדי לרסק את העירייה וכדי לחזור למצבים שהיינו בהם עד לא מכבר.

גדעון סער: בנסיבות האלה האינטרס הציבורי, שהוא גם האינטרס של כספי הציבור שמושקעים, הושקעו ויושקעו בעיר טייבה בתקופה הקרובה, לא מכספי משלמי הארנונה אלא על חשבון משלמי המסים במדינת ישראל, והאינטרס של תושבי העיר טייבה עצמם מחייב את אי-קיום הבחירות ודחייתן, כמבוקש, על מנת להעמיד את העיר הזאת על הרגליים.

גדעון סער: אני מבקש מכאן שמר כהן ירחיב בדברים.

מירי רגב: אתן לנציג מטייבה לדבר.

מירי רגב: תעביר את שמך למנהלת הוועדה ואנחנו נרשום אותך.

גדעון סער: כנראה הם ניהלו כל-כך טוב את העיר שהוא הגיע לכנסת לקרוא קריאות ביניים במהלך הדיון.

קריאה: - - -

מירי רגב: קודם כול, אני מודה לשר על דבריו.

עיסאווי פריג': הנתונים על כל התנהלות העניינים בטייבה, ריכז אותם עו"ד מנצור שועאע.

עיסאווי פריג': צריך לתת את רשות הדיבור לאיש מקצוע שריכז את הנתונים, לשמוע את הדברים מהמקור.

מירי רגב: קודם כול, אני שמחה על הדברים שאמר כאן השר – אף אחד כאן לא הגיב, בוודאי לא במחיאות כפיים – על כך שהוא הולך לצמצם את הוועדות הקרואות ועל כך שרוב הוועדות הקרואות היו במגזר הלא-יהודי ושם הולכות להתקיים בחירות.

מירי רגב: אני חושבת שהדברים שאמרת כאן חשובים מאוד.

מירי רגב: אני מודה לך על הדברים האלה ושמחה שזה הקו שאתה מוביל.

מירי רגב: אחרי מר מרדכי כהן אתה תתייחס.

מירי רגב: מר מרדכי כהן, אני מבקשת להבין איך יכול להיות שכל-כך הרבה זמן ועדה מנוהלת בפיקוח משרד הפנים ובכל זאת היא נמצאת תחת עוד ועדה ועוד ועדה ועוד ועדה.

חנא סוייד: למה לא מפזרים אותה?

מירי רגב: סליחה, כרגע אני שואלת כאן את השאלה.

מירי רגב: נרשמת לרשות דיבור ואתן לך לדבר.

מירי רגב: אני מבקשת שתסביר איך ייתכן שכל-כך הרבה שנים אנחנו לא מצליחים להוציא את טייבה מוועדה קרואה ולהגיע לבחירות.

מירי רגב: אחר-כך הנאמן יסביר גם מה הוא עשה במשך 5 שנים ולמה הוא הגיע רק עכשיו להסדר נושים ולמה אתם מבקשים 3 שנים ולא שנה, לדוגמה, אם יש הסדר נושים.

מירי רגב: בבקשה.

מרדכי כהן: גברתי, אולי אתחיל בסוף הדברים כיוון שהצבעת על השאלה של תפקוד משרד הפנים בעיריית טייבה.

מרדכי כהן: למעשה מ-1999 טייבה נמצאת בתת תפקוד.

מרדכי כהן: הראיה, שבאותו פרק זמן, ב-2005 עיריית טייבה יצאה לבחירות, וזו השאלה שעלתה כאן:

מרדכי כהן: תנו לרשות המקומית לצאת לבחירות, תנו לתושבים לבחור את הנבחרים שלהם ולאפשר אחרי אין-סוף מאמצים של הסדר נושים ראשון, תוכניות הבראה, השקעה של כסף גדול מאוד, לנהל את ענייני הרשות המקומית, כפי שבאמת מצופה להיות.

מרדכי כהן: הפלא ופלא, אחרי שנה – 130 מיליון שקל גירעון.

קריאה: זה לא קשור לבחירות.

מרדכי כהן: אני בוודאי אקשור את זה.

מרדכי כהן: זה לאמירה שבאותו פרק זמן, אפשר היה להבין שבעצם מ-1999 משרד הפנים מנהל את הרשות המקומית ולא ניתנה אותה הזדמנות.

מרדכי כהן: אז ניתנה אותה הזדמנות והתוצאה היתה קטסטרופה.

מרדכי כהן: אין אף רשות מקומית בישראל שעברה שני תהליכים של הסדר נושים.

מרדכי כהן: אני רק רוצה להציג את המספרים כדי שנבין במה מדובר.

מרדכי כהן: בהסדר הנושים השני היקף התביעות הגיע למיליארד שקל כמעט, ל-900 מיליון שקלים.

יעקב אשר: מה היה התקציב השנתי?

מרדכי כהן: ברור שהתפקיד של הנאמן היה לקחת את ההיקף המנופח של התביעות ולעשות סדר, ואכן זה הצטמצם ל-230 מיליון שקלים, שמתוכם בסופו של דבר ההסדר הגיע ל-130 מיליון שקלים.

מרדכי כהן: המשמעות, שוב פעם אחרי הסדר אחד שכבר היה באותו פרק זמן – 130 מיליון שקל כספי ציבור כדי להביא את טייבה למצב של תפקוד סביר.

מרדכי כהן: שאלתם קודם האם באותה תקופה – משרד הפנים הרי ניהל את הרשות המקומית אז איך הגענו לאותו מצב?

מרדכי כהן: לא, אז בואו נסביר את תמונת המצב.

מירי רגב: אם יהיה כאן רעש הדיון יימשך רק עם חברי הכנסת.

מירי רגב: אני מבקשת שיהיה שקט.

מירי רגב: אני מבינה שזה דיון טעון.

מירי רגב: אנחנו מאפשרים לכם להיכנס.

גדעון סער: אני זוכר שאני צריך לקיים הליך התייעצות עם הכנסת, לא עם חברי מועצת העיר לשעבר.

גדעון סער: כך קראתי בפקודת העיריות.

קריאה: צריך להקים ועדת חקירה.

קריאה: אתם אחראים על המצב בטייבה.

מירי רגב: סליחה, זה לא המקום.

מירי רגב: אני לא רוצה להוציא אנשים מהדיון.

קריאה: אפשר להוציא גם.

מירי רגב: אז תצא.

מירי רגב: לפני שנוציא אותך, תצא.

מירי רגב: תמשיך בבקשה.

מרדכי כהן: בית-המשפט בסופו של דבר מינה את הנאמן והגדיר את הסמכויות.

מרדכי כהן: כבר התייחס השר קודם למספר התנגדויות שלנו לגבי התהליך שהיה, אבל בשורה התחתונה, נוצר מצב מיוחד מאוד, שנאמן מופקד באחריות על העיר, במקביל לוועדה ממונה.

מרדכי כהן: זה לא מצב רגיל של ועדה ממונה, שם בעצם הסמכויות לניהול העיר מופקדות על-ידי משרד הפנים בידי הוועדה הממונה.

מרדכי כהן: פה היה מצב של נאמן, שלצדו ועדה ממונה שמטפלת בעיקר בעניינים השוטפים.

מרדכי כהן: מה היה האתגר הגדול של הנאמן?

מרדכי כהן: להביא את זה למצב שהרשות המקומית תוכל להתנהל.

מרדכי כהן: מתוקף היותו נאמן הרשות המקומית מוגנת, זאת המשמעות של הקפאה.

מרדכי כהן: זה אומר שאם לא היתה המטרייה הזאת של בית-משפט הרשות המקומית היתה משותקת לגמרי.

מרדכי כהן: למה אנחנו כדרג מקצועי, למרות הלחצים של השר לרדת לעומקו של עניין ולהביא את כל הרשויות המקומיות לבחירות, במקרה של טייבה התנגדנו התנגדות מוחלטת?

מרדכי כהן: התנגדות מוחלטת.

ג'מאל זחאלקה: כמה זמן נשאר?

ג'מאל זחאלקה: השר ישי- - -

מירי רגב: חבר הכנסת זחאלקה, אתה תדבר, אני מבטיחה לך.

מירי רגב: מר מרדכי כהן יענה על כל השאלות.

ג'מאל זחאלקה: אני רוצה להבין.

ג'מאל זחאלקה: - - - זאת שאלת הבהרה.

מרדכי כהן: אני עונה לך.

מירי רגב: אל תענה לו.

מירי רגב: אני מבקשת לא לענות לאף אחד.

קריאה: - - -

מרדכי כהן: קשה מאוד להתנהל בצורה הזאת.

מירי רגב: אני מבקשת ממך לא להתייחס להערות של חברי כנסת.

מירי רגב: תתייחס רק למה שאני שואלת.

מרדכי כהן: באופן עקבי ושיטתי- - -

קריאה: - - -

מירי רגב: סדרן, תוציא אותו בבקשה החוצה.

גדעון סער: גברתי, אם אני רשאי להתערב רק במשפט אחד לגבי מה שאמר חבר הכנסת זחאלקה, למען הפרוטוקול.

קריאה: - - - זה גם אחריות שלכם.

גדעון סער: למען הפרוטוקול, ראוי שההערה תיאמר.

גדעון סער: נאמר כאן שקודמי בתפקיד אמר דברים.

גדעון סער: אני בדקתי את הדבר הזה.

גדעון סער: אל"ף, הדברים שנאמרו על-ידי קודמי נאמרו אחרי הבחירות, בזמן שכבר התקיימו השיחות הקואליציוניות.

גדעון סער: אומר זאת בזהירות, יש יסוד להניח ששר הפנים ידע שהוא לא ימשיך בתפקידו.

ג'מאל זחאלקה: אדוני השר, אעביר לך נייר רשמי של שר הפנים.

ג'מאל זחאלקה: יש לי מסמך.

גדעון סער: בי"ת, אני זה שצריך לקבל את ההחלטה.

גדעון סער: אבל שאלתי בדיון את הדרג המקצועי האם התקיים דיון פנימי בנושא הזה כדי לקבל החלטה אחרת והתשובה היתה שלילית.

גדעון סער: אז אני אומר גם את זה לפרוטוקול.

מרדכי כהן: חד-משמעית, העמדה המקצועית של משרד הפנים לאורך כל הזמן היתה שבטייבה, במידה ויהיו בחירות אנחנו לא נוכל לעמוד כדרג מקצועי במנדט הראשון שניתן לנו לפקח ולוודא שרשות מקומית מסוגלת לספק את השירותים הבסיסיים והמינימליים לתושב.

מרדכי כהן: המשמעות של בחירות בטייבה בעוד חצי שנה היא שוב פעם להתגלגל למצב של 2005.

מרדכי כהן: תוך שנה, או תוך זמן קצר יותר אנחנו עלולים למצוא את עצמנו במצב שטייבה, לאור הסדר הנושים, יש לה מחויבות גדולה מאוד.

מרדכי כהן: זאת המשמעות של אותה הלוואה.

מרדכי כהן: זה אומר שצריך שיהיה דרג מקצועי שילווה את הרשות המקומית בצורה צמודה ויוודא שמתגבשת תוכנית הבראה, עם אבני דרך מפורטות מאוד, שהתושבים מקבלים את מה שמגיע להם.

מרדכי כהן: לא לחינם כאשר באנו עם ההמלצות כדרג מקצועי השר קבע שלמרות כל האמירות שלנו זה יהיה מוגבל בזמן, ל-3 שנים.

מרדכי כהן: את שאלת, גברתי: אז למה 3 שנים?

מירי רגב: למה 3 שנים ולא שנה וחצי?

מרדכי כהן: מכיוון שאם אנחנו רוצים להתמודד עם האתגרים המורכבים בטייבה, לגבש תוכנית עבודה, יש את התפקידים המרכזיים, כמו גזבר וכולי, לא בתפקידים סטטוטוריים קבועים, סוג של קניית שירותים.

מרדכי כהן: אחת המשימות המרכזיות כדי שטייבה לא תידרדר שוב פעם היא לעשות תהליך מסודר מאוד של מבנה ארגוני, של איוש בעלי תפקידים.

מירי רגב: מצוין.

מירי רגב: למה שנה וחצי לא מספיקים?

מירי רגב: 3 שנים לאיוש תפקידים?

מירי רגב: שר מתמנה תוך חודשיים.

מרדכי כהן: כי שנה וחצי לא מספיק ללוות רשות מקומית מורכבת מן הסוג הזה.

מירי רגב: בואו נדרבן אותם לשנה וחצי.

מירי רגב: אם תוך שנה וחצי לא יבואו עם תוצאות תבואו לכאן לוועדה ונבדוק מה קורה שם.

מרדכי כהן: לא, בשום פנים, מכיוון שאנחנו כדרג מקצועי, גם כך ב-3 שנים זה משימה כבדה שנתקשה בה מאוד.

מרדכי כהן: ביקשנו מעבר לזה, אך שר הפנים גזר את זה ל-3 שנים כדי שהערך של הבחירות יישמר.

מירי רגב: אני מבינה את מה שאתה אומר.

מירי רגב: אני מפסיקה אותך עכשיו.

מירי רגב: הדיון היום יתנהל אחרת.

מירי רגב: התחלת לדבר, הצגת את הבסיס.

מירי רגב: מרגע זה אני עוברת לחברי הכנסת.

גדעון סער: הוא מציג את התשתית העובדתית לכל הדיון.

מוחמד ברכה: לפי זה לעולם לא יהיו בחירות בטייבה, לעולם.

מירי רגב: חברי כנסת לא נואמים.

מירי רגב: כל אחד שואל שאלת הבהרה.

מירי רגב: נאומים – במליאה, בהצעות לסדר.

מירי רגב: כל אחד שואל כאן שאלת הבהרה כדי שמר מרדכי כהן יענה.

מירי רגב: אני רוצה לערוך כאן דיון אמיתי.

ג'מאל זחאלקה: אבל זאת התייעצות.

ג'מאל זחאלקה: אנחנו רשאים לייעץ לשר ולא רק לשאול אותו.

מירי רגב: זאת התייעצות שאתה שואל שאלה.

מירי רגב: אז תמתין.

מירי רגב: אתה תגיד מה שאתה רוצה.

ג'מאל זחאלקה: לא הוגן מה שאת עושה.

ג'מאל זחאלקה: זה לא נשמע הגיוני בקונטקסט שאנחנו מדברים בו.

ג'מאל זחאלקה: אם מתייעצים אז צריכים להשיא עצה לשר, לא לשאול אותו.

מירי רגב: מאה אחוז.

מירי רגב: במקום לשאול אתה תשיא עצה.

מירי רגב: כל אחד יחליט אם הוא שואל שאלה.

ג'מאל זחאלקה: בסדר, אבל זאת הכותרת.

מירי רגב: בסדר, כל אחד שואל או משיא עצה לשר.

מירי רגב: אנחנו נרשום כאן את העצות של חברי הכנסת ולאחר מכן מר מרדכי כהן ישיב על השאלות באופן מלא כדי שנוכל לקבל החלטה משותפת, לפני הצבעה שמית.

מירי רגב: השר, כמובן, יוכל להתייחס בכל נקודת זמן, מתי שיחשוב שהוא צריך להתערב הוא יכול להתייחס.

דב חנין: רק הערה.

דב חנין: אפשר פשוט לדווח על העובדות?

מירי רגב: הנאמן יוכל אף הוא לדבר.

מירי רגב: חבר הכנסת אחמד טיבי, בבקשה.

אחמד טיבי: תודה רבה, גברתי.

אחמד טיבי: אל"ף, מלבד העובדה שאני משמש בוועדה זאת כחבר ועדה במקום חברי, אני תושב העיר.

אחמד טיבי: אני גם נבחר הציבור מן העיר הזאת ומלווה את הנושא הזה שנים רבות.

אחמד טיבי: אני זוכר את הפעם הראשונה שבה עלה שר הפנים לשעבר מעל הדוכן וביקש באופן חריג לנאום לפני שהוא מסיים את תפקידו כדי לבשר על מינוי ראש ועדה ממונה אחרי פירוק עירייה נבחרת.

אחמד טיבי: בטייבה נערכו בחירות ב-2005, אלה הבחירות האחרונות שהיו בטייבה.

אחמד טיבי: עכשיו השר שוקל להאריך בעוד 3 שנים את פעולת הוועדה הממונה, כלומר מ-2005 ועד 2016 יחלפו 11 שנים ללא בחירות, אם תתקבל הצעת השר והמשרד.

אחמד טיבי: רוני בראון עלה לדוכן ואמר: "חבר הכנסת טיבי", הכול רשום בפרוטוקול, "אני החלטתי למנות אדם מתאים יותר מהעירייה הנבחרת", שבראשה עמד מר עבד אלחכים חאג' יחיא, , שפוטר ונמצא כאן, והוא ידבר.

אחמד טיבי: העירייה ביחד עם חברי המועצה פורקה לאחר שנה אחת בלבד מתחילת תפקידה.

חיאם קעאדן: 9 חודשים.

אחמד טיבי: לא בכדִי אנשים "זרקו" לך, מר מרדכי כהן ואדוני השר, שהיה חשב מלווה גם בשנות ה-2000.

אחמד טיבי: תוכל להזכיר לאנשים מה שמו?

חיאם קעאדן: עוזי צוובנר.

אחמד טיבי: אחד מרואי החשבון והחשבים המוכרים ביותר במדינת ישראל, אדם מקצועי.

אחמד טיבי: כל כשל שאתה מצביע עליו, אל"ף, אני רוצה להודות, יש כשלים בכל רשות מקומית, לרבות בעיר טייבה.

אחמד טיבי: במשך 10-15 שנים היו כשלים והיו טעויות, בוודאי היו טעויות.

אחמד טיבי: מישהו אומר שלא היו טעויות?

אחמד טיבי: מישהו אומר שניהול העיר טייבה היה הטוב ביותר, האופטימלי בעולם?

אחמד טיבי: אף אחד לא אומר את זה.

דב חנין: גם בממשלה התגלה גירעון של כמה עשרות מיליארדי שקלים.

אחמד טיבי: חכה, חכה, אל תגנוב לי את הדברים מן הפה.

אחמד טיבי: אני בונה את זה סיסטמתית.

מירי רגב: אבל לא עכשיו.

אחמד טיבי: היות ואני המציע, את מכירה את זה, גברתי היושבת-ראש, את מכירה את הפרוצדורה.

אחמד טיבי: רוני בראון אמר לי מעל הדוכן: "הבאתי לכם אדם שמבין את המנטליות של הערבים".

אחמד טיבי: שאלתי את רוני בראון, שר הפנים של מדינת ישראל: "מי זה?" הוא אמר: "טוויזר, מפקד כלא באר-שבע".

אחמד טיבי: "מאיפה הוא מכיר את המנטליות של הערבים?" הוא אומר לי: "מהכלא".

אחמד טיבי: ככה התנהל שר הפנים, זאת היתה הגישה.

אחמד טיבי: מינו לנו עסקן של ישראל ביתנו, טוויזר.

מירי רגב: מאז תראה לאן הגענו, לאיזה שר פנים הגענו, בכל זאת.

אחמד טיבי: חכו, חכו.

אחמד טיבי: אחר-כך מינו לנו מישהו אחר, נדמה לי שלפני כן מינו לנו את הנאמן.

אחמד טיבי: הנאמן – הגיע שטרית, שר הפנים אחריו, ואומר לי: "יש ניסוי שעוד לא נוסה במדינת ישראל – נאמן".

אחמד טיבי: אמרתי לו: "אבל יש ועדה ממונה".

אחמד טיבי: אומר לי: "לא, זה מצב שעוד לא נוסה במדינת ישראל.

אחמד טיבי: טייבה היא שדה ניסויים", אז מנסים, יצרו אנדרוגינוס.

אחמד טיבי: מה זה אנדרוגינוס?

אחמד טיבי: גם ועדה קרואה וגם עורך-דין נאמן.

אחמד טיבי: אין לי שום דבר נגד עו"ד אבנר כהן, אין לי שום דבר אישי נגדו.

אחמד טיבי: אגב, יש לי משהו נגד הפונקציה, נגד המבנה המוזר הזה, האנדרוגינוס.

אחמד טיבי: כפי שאומרים בערבית: "- - - כמו משור – בעלייה הוא אוכל, בירידה הוא אוכל".

אחמד טיבי: מה זה "אוכל"?

אחמד טיבי: אוכל את התקציב של הישוב.

אחמד טיבי: הוא מוכשר.

אחמד טיבי: כמה הוא מוכשר?

אחמד טיבי: הוא יגיד לנו מה העלות שלו לקופת טייבה, אדוני השר.

אחמד טיבי: הרי אתה אמרת שקופת המדינה חשובה, ואני בטוח שהיא חשובה לך, כפי שהיא חשובה לנו, בעיקר לתושבי טייבה – נדמה לי 200,000-300,000 שקל, ואנשים יתקנו אותי אם אני טועה.

מרדכי כהן: כך קבע בית-המשפט, ומשרד הפנים התנגד לזה.

מירי רגב: אפרופו, אתה לא צריך להתייחס לשכר שלך.

מירי רגב: לא אתה קבעת את זה, וגם לא משרד הפנים.

אחמד טיבי: השופטת ורדה אלשייך קבעה.

מירי רגב: הנושא הזה יעלה לדיון בוועדת הפנים והגנת הסביבה.

מירי רגב: לא יכול להיות ששכר של נאמן הוא 200,000 שקל לחודש, זה ברור לי לחלוטין.

מירי רגב: זה לא סוגיה שיושבת על שולחנו של שר הפנים, ובוודאי לא על שלהם.

אחמד טיבי: אבל, גברתי היושבת-ראש, מי סובל מהמצב הזה?

אחמד טיבי: טייבה ותושביה.

אחמד טיבי: נדמה לי שהנאמן עשה רבות וחלקי היה צנוע בלפטר, לסיים את עבודתו של טוויזר, בתקווה שנלך לבחירות.

אחמד טיבי: לא.

אחמד טיבי: הביאו לנו עסקן אחר, הפעם לא קיפחו את הליכוד, הביאו את חמי דורון, עסקן של הליכוד, לעיר טייבה.

אחמד טיבי: כל עסקן מתוסכל, כל מפלגה שיש לה עסקנים מתוסכלים – מביאה אותם לטייבה.

חנא סוייד: ליגה ד'.

אחמד טיבי: גם חמי דורון סיים את תפקידו, הנאמן סיים לו את התפקיד.

אחמד טיבי: לנאמן יש השפעה כי הוא פועל מכוח החלטת בית-משפט, למרות שאתם התנגדתם והמדינה התנגדה.

אחמד טיבי: עכשיו הביאו לנו אדם אחר המקורב למפלגת העבודה.

אחמד טיבי: את מי לא מביאים?

אחמד טיבי: תושבים מטייבה, בבחירות.

אחמד טיבי: מה הדבר הנורמלי ביותר שיישוב רוצה אחרי שנה, שנתיים, שלוש?

אחמד טיבי: אגב, אותם טיעונים, מר מרדכי כהן, שאתה משמיע עכשיו ושהשמיע השר לגבי גירעון וניהול לא תקין הושמעו ערב הקמת כל ועדה קרואה בטייבה, אותם טיעונים.

אחמד טיבי: יכול להיות שבעוד 3 שנים, אם הוועדה הזאת תנהג כמו אוטומט- - -

מרדכי כהן: 3 שנים לסיום תוכנית הבראה.

מרדכי כהן: לכן 3 שנים.

אחמד טיבי: בסדר, יש כאן רמז שזה יכול להיות יותר מ-2016.

מרדכי כהן: לא.

אחמד טיבי: אתה רמזת בדברים שלך שלפחות 3 שנים.

אחמד טיבי: אמרת: "עד ש...".

אחמד טיבי: אני אומר לך שאתה מסוגל בעוד 3 שנים להעביר חוות דעת לשר, שמבחינה מקצועית עוד לא הבראנו את טייבה מספיק וצריך עוד שנתיים-שלוש.

מרדכי כהן: איך זה מתיישב עם הרשימה הארוכה של רשויות מקומיות שהולכות לבחירות?

אחמד טיבי: אתה תאמר אותו דבר.

אחמד טיבי: כמה זמן - - -?

מרדכי כהן: פחות משנה.

מרדכי כהן: לכן תאמר לי איך זה מתיישב.

אחמד טיבי: אגיד לך.

אחמד טיבי: האגף לשלטון מקומי- - -

מרדכי כהן: איך זה מתיישב עם רשויות מקומיות שהיו עם ועדות ממונות והולכות לבחירות?

מרדכי כהן: זאת עמדה של דרג מקצועי.

אחמד טיבי: אתה רוצה תשובה?

אחמד טיבי: הנה, אני עונה לך, אדוני.

אחמד טיבי: אל תתווכח כמו חבר כנסת.

אחמד טיבי: אני אומר לך, אתה כפונקציה, האגף שלך נושא באחריות, אני חושב באחריות פלילית לדברים ולכשלים שהתרחשו בטייבה.

אחמד טיבי: יש לחקור את ההתנהגות שלכם, של פקידי משרד הפנים, בוועדת חקירה ולהעמיד לדין את האנשים שליוו את העיר ונתנו לחוב הזה לתפוח תחת עיניהם, תוך כדי כך שאתם נותנים תעודות הוקרה לאנשים שאתם אמרתם שהם מנהלים את העיר.

אחמד טיבי: "בחור מוכשר", אמר לי שר הפנים, "איזה ניהול אידיאלי יש בטייבה".

אחמד טיבי: ופתאום האיש הזה "אוכל אותה", ראש העיר, מתברר שיש חוב של 196 מיליון שקל.

אחמד טיבי: איפה היה החשב המקצועי שלכם?

אחמד טיבי: ועדת חקירה הוקמה על-ידכם, אדוני השר, ואז אתם אמרתם - - - ופתאום חוב של 196 מיליון שקל.

אחמד טיבי: אחר-כך אתם הקמתם ועדת חקירה ש"ניקתה" את הניהול אז, בשנות 2000.

אחמד טיבי: אמרתם שהוועדה נתנה חוות דעת חיובית ביותר, חיובית ביותר.

אחמד טיבי: איפה הייתם?

אחמד טיבי: מי נושא באחריות לחוות הדעת החיובית, כאשר אתה אמרת שמ-1999 הניהול לא תקין?

אחמד טיבי: איפה הייתם?

אחמד טיבי: מי אחראי?

אחמד טיבי: תושבי השכונה הדרומית או הצפונית או המזרחית בטייבה?

מירי רגב: הבנו את השאלה והוא רושם ויענה עליה.

אחמד טיבי: יתרה מזאת, הפניתי שאילתה לשר הפנים של מדינת ישראל – לא מעניין אותי אם לפני הבחירות או אחרי הבחירות, הוא שר הפנים – ב-18 בפברואר.

אחמד טיבי: גברתי היושבת-ראש, שאלתי אותו בשעת שאלות מתי יתקיימו בחירות בטייבה והשר, שהיה מוכן לנושא טייבה, כי כל הזמן עלה נושא טייבה, אמר לי: "חבר הכנסת טיבי, הבחירות יהיו במועד של הבחירות לרשויות המקומיות, בשנה הזאת".

אחמד טיבי: אני מבקש למסור לידייך את התשובה של שר הפנים.

אחמד טיבי: יכול להיות ששר הפנים לא התייעץ עם מר מרדכי כהן, אבל בכל זאת הוא השר, הוא בעל הסמכות העליונה להכריע.

אחמד טיבי: נפגשתי עם השר אלי ישי לפני שבועיים כאשר נאמר לי על-ידי גורמים במשרד הפנים ששוקלים לבטל את הבחירות בטייבה.

אחמד טיבי: הוא אמר לי: "זאת תהיה טעות קשה.

אחמד טיבי: אני אפנה לשר סער ואדבר אתו".

אחמד טיבי: אני בטוח ששני השרים דיברו ביניהם.

אחמד טיבי: אני אומר לכם, אי אפשר כך לשחק בעניין טייבה.

אחמד טיבי: נכון, היו חובות.

אחמד טיבי: עכשיו אתם אומרים שאחרי הסדר הנושים אין גירעון.

אחמד טיבי: נכון?

אחמד טיבי: אז אחר-כך השר אומר שבגלל ההתנהלות והגירעון הגדול ומכיוון שיתחיל תהליך הבראה אי אפשר לתאם בחירות.

אחמד טיבי: רבותי, יש גוף במדינת ישראל שהוא הגוף החייב ביותר, עם גירעון מביך ומביש וקשה, שהוא נטל על כל אזרח.

אחמד טיבי: לגוף הזה קוראים ממשלת ישראל, והיא חבה 14 מיליארד שקל.

אחמד טיבי: בואו נבטל את הבחירות, נשים את טרכטנברג כראש ממשלה ואת יוג'ין קנדל כשר אוצר, הם מאוד מקצועיים, והם ינהלו.

אחמד טיבי: זה יחסוך כסף לקופת המדינה.

אחמד טיבי: אולי זאת שיטה?

אחמד טיבי: למה בלוד, שקרסה תחת חוב של מאות מיליוני שקלים, התייחסתם באופן נקודתי, ראש הממשלה ביקר שם, הביא את כל השרים, הכניס תקציב אחר תקציב אחר תקציב, מינה ועדה קרואה לתקופה מוגדרת ועכשיו השר אמר שיהיו בחירות בלוד?

אחמד טיבי: מה האמירה של השר?

אחמד טיבי: בטייבה לא ראויים אנשים, שום מועמד, או שום קואליציה, לנהל את העיר טייבה ולהבריא אותה.

אחמד טיבי: זה מה שאומר מי שהולך לקבל החלטה לא לתת לתושבי טייבה את הזכות לבחור ולהיבחר.

אחמד טיבי: אתה יכול באופן פטרנליסטי להגיד אחרי 11 שנים לתושבי טייבה: אתם לא ראויים לנהל את עצמכם?

באסל גטאס: אנחנו ראויים.

אחמד טיבי: אחד מהטיעונים שלכם הוא שבטייבה יש חמולתיות והפלגנות יכולה לפגוע.

מרדכי כהן: אני לא זוכר שמישהו אמר את זה.

מרדכי כהן: אף אחד לא אמר את זה.

אחמד טיבי: הו, שמעתי את זה פעמים רבות.

אחמד טיבי: אז אני רוצה לבשר לכם ולומר כאן לוועדה, לגברתי היושבת-ראש ולאדוני השר וגם לכם, לראשונה, בצורה רצינית ביותר, בשבועות האחרונים, לפני ההודעה שכאילו לא מתקיימות בחירות, יש החלטה רצינית, כולם מתקבצים בטייבה סביב רשימה קואליציונית אחת, שבאופן היסטורי תלך ביחד ותיטול על עצמה את הנטל הזה שנקרא ניהול העיר טייבה.

אחמד טיבי: זה רצון התושבים.

אחמד טיבי: אני אומר לכם שזה הולך להצליח וזה יציל את העיר טייבה מרוב הבעיות שלה.

אחמד טיבי: בנוסף לבעיות הכספיות, תוך כדי הניהול נוצרו בעיות שונות – בתכנון ובנייה, אין אישורי בנייה.

מירי רגב: אנחנו לא נכנסים לזה עכשיו.

אחמד טיבי: זה בסמכות הוועדה שלך.

מירי רגב: הבהרת את עמדתך.

מירי רגב: תסכם.

אחמד טיבי: דיבר השר על הזכות הדמוקרטית, ואני רוצה לגעת בדיוק בנקודה הזאת כי הדיון הזה כולו יהיה בפני בג"ץ – הזכות הדמוקרטית לכל אזרח לבחור ולהיבחר.

אחמד טיבי: אפשר שנה, שנתיים, 3 שנים ועדה קרואה.

אחמד טיבי: אני פונה אל חברי הכנסת.

אחמד טיבי: אבל רבאק, 11 שנים?

אחמד טיבי: מה האמירה לתושבי טייבה?

אחמד טיבי: זה ביטול סיסטמתי מתמשך של הזכות הבסיסית ביותר.

אחמד טיבי: ובמה מאשימים את חברי הכנסת?

אחמד טיבי: מאשימים את חברי הכנסת הערבים שכל הזמן הם עוסקים בנושאים פוליטיים-מדיניים, בעזה, רמאללה וכן הלאה.

אחמד טיבי: כולם מאוחדים הפעם בנושא אזרחי-חברתי-כלכלי ודווקא את מאשימה אותנו.

אחמד טיבי: אל תבלמו את הרצון ואת הזכות הבסיסית של תושבי טייבה ללכת לבחירות, תוך כדי כך שעמדת המדינה חייבת לעזור לכל אדם בטייבה לבטא את עמדתו בצורה דמוקרטית.

אחמד טיבי: תודה רבה.

מירי רגב: תודה רבה לך.

מירי רגב: חבר הכנסת עמאר, בבקשה.

מירי רגב: אבקש לקצר בדברים.

מירי רגב: נתתי לחבר הכנסת אחמד טיבי יותר זמן כי הוא שהגיש בקשה לדיון.

קריאה: אנחנו מתכנסים כאן לצורך התייעצות עם השר.

קריאה: השר צריך להתייעץ אתנו.

מירי רגב: בבקשה.

מירי רגב: יש ישיבות סיעה ואני לא יכולה לעצור את הדיון באמצע ולקבל החלטה, לכן אני מבקשת שכל אחד יקצר בדבריו ולא יחזור על הדברים של קודמיו.

מירי רגב: בבקשה, חבר הכנסת עמר.

חמד עמאר: גברתי היושבת-ראש, קודם כול אני רוצה לברך את השר על התפקיד החדש שהוא לקח על עצמו, שר הפנים, שהוא תפקיד מאוד-מאוד קשה הנוגע לכל אזרח ואזרח.

חמד עמאר: אמרנו את זה כבר בוועדה.

חמד עמאר: הדיון היום על נושא הבחירות בטייבה – ואני אמרתי את דעתי יותר מפעם, אני מתנגד באופן חריף לכל דחיית בחירות, לכל מינוי של ועדה ממונה, ועדה שתחליף את ראש העירייה שאמור להיות נבחר על-ידי הציבור בישוב שלו.

חמד עמאר: אמר את זה חבר הכנסת אחמד טיבי, אם אנחנו נחפש אנשים מקצועיים אז בואו נחליף את כל השרים, נחליף את כולם, ניקח אנשי מקצוע, נושיב אותם שם והם ינהלו לנו את הדברים, לא צריך נבחרים ולא צריך לערוך בחירות באף מקום, וכך אולי יהיה טוב יותר ולא נגיע לשום גירעון בשום מקום.

חמד עמאר: אני באמת בא בטענות רבות למשרד הפנים.

חמד עמאר: אם אנחנו מגיעים לגירעון כזה בישוב, איפה היה משרד הפנים?

חמד עמאר: מה עשיתם?

חמד עמאר: אם מ-1999 אתם יודעים שיש גירעון כזה, לְמה חיכיתם?

חמד עמאר: ב-2005 עוד פעם ערכתם בחירות, ואחרי 9 חודשים לוקחים ראש רשות מקומית- - -

מרדכי כהן: אז לא לערוך בחירות?

חמד עמאר: אני מבקש שלא תקטע אותי.

חמד עמאר: אתה לוקח ראש רשות מקומית שנבחר על-ידי הציבור, כאשר אתה היית צריך ללוות אותו, לוקח ראש רשות מקומית אחרי 9 חודשים ואומר לו: "לך הביתה".

קריאה: גם הוא ביקש חשב מלווה.

חמד עמאר: אני חושב שמשרד הפנים צריך לבחון את הנושא הזה ולהסתכל עליו בראייה לעתיד.

חמד עמאר: לא יכול להיות מצב כזה ברשויות מקומיות, שראש הרשות המקומית שנבחר מגיע ומביא את המועצה לגירעון, לקריסה, ומה עושה אחרי כן משרד הפנים?

חמד עמאר: הוא אומר: תשמע, אתה נבחרת, אתה הולך הביתה, עשית טעויות, אף אחד לא נושא בכל הטעויות שעשה אותו ראש רשות מקומית, וראש רשות מקומית שנבחר אחרי 9 חודשים אומרים לו ללכת הביתה.

חמד עמאר: האמן לי שאני לא מכיר את ראש הרשות המקומית הזה, רק עכשיו שמעתי שאחרי 9 חודשים אמרו לו ללכת הביתה, רק עכשיו פגשתי אותו.

חמד עמאר: אדוני השר, צריך ללוות את הרשויות המקומיות מהתחלה.

חמד עמאר: וכל הזמן צריך להיות עם היד על הדופק.

חמד עמאר: אם רואים ראש רשות מקומית שיש לו חשב מלווה ומגיע לגירעון כזה, צריך לבוא גם לחשב המלווה, צריך לבוא גם לאנשים ממשרד הפנים ולהגיד להם: "אתם אחראים, אתם גם צריכים ללכת הביתה".

חמד עמאר: לא יכול להיות שיגיעו למצב שעם חשב מלווה, עם כל הפיקוח של משרד הפנים, רק אותו ראש רשות מקומית נושא באחריות והולך הביתה.

מירי רגב: מאה אחוז, אנחנו נעסוק גם בעניין הזה.

מירי רגב: גם לפקידים במשרד הפנים יש אחריות, בדיוק כמו לפקידים במשרד האוצר.

מירי רגב: לפעמים אנחנו באים אליהם בטענות מכיוון שהם השומר בדלת.

חמד עמאר: יש אחריות, וחייבת להיות אחריות.

חמד עמאר: לפקיד יש אפילו אחריות רבה יותר מאשר לראש רשות מקומית שנבחר.

חמד עמאר: לראש רשות מקומית שנבחר אחרי 9 חודשים – הוא בכלל לא אחראי על כל הגירעון.

חמד עמאר: נקודה אחרונה, כאן מבקשים מאתנו המלצה, אנחנו אמורים רק לייעץ לשר.

חמד עמאר: מדובר על דחיית הבחירות ב-3 שנים.

חמד עמאר: אני לא יודע איך זה נשקל, למה קבעו 3 שנים, ואת אמרת את זה ודיברת על זה, כאשר היום אין גירעון בכלל, יש הסדר, יש 65 מיליון שקל שמשלם המסים צריך לשאת בהם, ואני חושב שזה גם דבר גרוע מאוד.

קריאה: עומס המלוות מחולק ל-90 מיליון לטייבה.

חמד עמאר: אני מצטט מה ששמעתי מנציג משרד הפנים.

חמד עמאר: הוא אמר: 65 מיליון עם הלוואות.

חמד עמאר: למה נלך ל-3 שנים אם אין גירעון?

חמד עמאר: למה לא נלך לשנתיים או שנה וחצי, כפי שהציעה היושבת-ראש?

גדעון סער: נאמר על-ידי מנהל מינהל השלטון המקומי שצריך לבצע תוכנית הבראה.

גדעון סער: יכול להיות שלא שמעתם.

גדעון סער: העובדה שהאחריות לא נמצאת על הכתפיים שלכם מקלה עליכם.

גדעון סער: נדמה לי שהדברים נאמרו בצורה ברורה.

חמד עמאר: למה נבחר לא יכול לבצע את המטלה?

חמד עמאר: בואו נקבע שנתיים, ואם נראה שיש התקדמות ויש דברים – במקום לקבוע 3 שנים אני מציע לקבוע שנתיים.

מירי רגב: אמר השר שהוא יושב כאן כדי להקשיב ולשמוע לדברי חברי הכנסת ונקבל את ההחלטה, תיכף, שנייה אחת.

מירי רגב: בסוף ההחלטה היא שלו.

מירי רגב: חבר הכנסת דוד צור, בבקשה.

דוד צור: אני רוצה קודם כול לברך על המדיניות ששמענו מהשר, ששוללת את קיום ועדות ממונות-קרואות למיניהן.

דוד צור: אני מכיר את העיר טייבה, לא כמו טוויזר, אבל מזוויות אחרות.

חנא סוייד: לא מאוד רחוקות, כנראה...

דוד צור: - - -

חנא סוייד: גילוי נאות.

דוד צור: אין לי מה להסתיר, אז אני אומר, אני מכיר את העיר טייבה על מצוקותיה ובעיותיה.

דוד צור: אני חושב שזאת עיר מיוחדת מאוד בקשיים שלה.

דוד צור: אדוני השר, אנחנו רואים כאן התנהלות במשך 13 שנים פחות או יותר- -

קריאה: 14 שנים.

דוד צור: - - של חוסר יכולת לייצב את העיר הזאת.

דוד צור: המשמעות, שיש כאן כנראה גם ניהול גרוע מאוד, כפי שנאמר כאן, שקשור גם לחשב המלווה, לוועדות ממונות, וגם לאנשי משרד הפנים שכנראה לא יכלו לפקח על ההתנהלות, וגם כנראה בעיות אובייקטיביות של – אני לא יודע מה התקציבים, יש כאן כנראה פער מובנה, כמעט בעיה אינהרנטית ביכולת לנהל ישוב כזה בהיעדר שטחים מסחריים מספיק "מכניסים" לעירייה וגם כנראה ניהול גרוע.

דוד צור: לכן אני חושב שיש כאן צורך בתוכנית מאוד-מאוד יסודית ופרטנית.

דוד צור: אני שמח שנמצא כאן הנאמן, שטרם שמענו אותו, שהצליח להסדיר כאן את המצב, שיש כאן איזו נקודת זינוק טובה.

דוד צור: על כן, ממש אקצר בדבריי, קודם כול אני תומך ברצון של שר הפנים ללכת שוב לוועדה ממונה, משתי סיבות.

דוד צור: אחת, כי אין לנו כרגע, לדעתי, את הזמן ומספיק נתונים כדי להגיד שאחרי ההסדר הזה אפשר לצאת לדרך לבחירות.

דוד צור: אני שמח שזה ברירת המחדל ששר הפנים מציג.

דוד צור: ולכן אני חושב שהשר, אחרי שתוצג לך תוכנית יסודית מאוד ופרטנית איך העיר הזאת עומדת חזרה על הרגליים, אתה צריך כן לשקול לקצר את משך הזמן ולא ללכת ל-3 שנים.

דוד צור: אני חושב שגם בשל הסיבה ששר הפנים מצא לנכון, הדבר הראשון שהוא עשה אולי כשר הפנים, לבוא לכאן לכנסת ולהתייעץ עמנו, כנראה שהבעיה הזאת כל-כך חמורה וכל-כך דחופה, אני חושב שאנחנו צריכים לתת לו את האפשרות לנהל את הדברים האלה.

מירי רגב: דוד צור, תודה רבה.

מירי רגב: חבר הכנסת זחאלקה.

מירי רגב: אי אפשר להירשם יותר.

מירי רגב: מי שנרשם הם חברי הכנסת שידברו.

דב חנין: תוכלי לומר לנו מי רשום?

מירי רגב: אתה רשום, חבר הכנסת דב חנין, לשם שינוי לא ראשון.

ג'מאל זחאלקה: תודה, גברתי.

ג'מאל זחאלקה: הטענה שלפיה מר גדעון סער הביא את ההצעה הזאת לוועדת הפנים והגנת הסביבה היא – אם אני רוצה למצות, שנדע על מה אנחנו מתווכחים בכלל – שעם ועדה ממונה, כך אמרת, אפשר לעשות דברים שאי אפשר לעשות עם עירייה נבחרת.

ג'מאל זחאלקה: אחרת אין טעם, נכון?

ג'מאל זחאלקה: אתם אומרים: "יש מצב היום, לנו יש תוכניות לשפר את המצב הפיננסי והכלכלי של טייבה, את זה אנחנו לא יכולים לעשות עם מועצה נבחרת, אפשר לעשות את זה עם ועדה ממונה".

ג'מאל זחאלקה: אני ניסיתי כמיטב יכולתי אך לא השתכנעתי בזה, לא שכנעתם אותי.

ג'מאל זחאלקה: אמרתי כמה פעמים שאפשר – ממנים ועדה ממונה, נותנים לה 100 מיליון שקל.

ג'מאל זחאלקה: לא טייבה, במקומות אחרים – נותנים לה 60 מיליון שקל כדי לסגור חובות.

ג'מאל זחאלקה: את אותם 60 מיליון שקל אפשר היה לתת למועצה הנבחרת, היא היתה פותרת את הבעיות באותה מידה.

ג'מאל זחאלקה: אם יש כוונות למשרד הפנים לעזור לטייבה – מר סער, אני פונה אליך אישית, הגיעו מים עד נפש.

ג'מאל זחאלקה: אני מסתובב בטייבה ותושבי טייבה, האמן לי, אני יודע, האדם הפשוט בטייבה נתן חבל ארוך מאוד למשרד הפנים ולוועדה הממונה.

ג'מאל זחאלקה: אתה יודע מה – אנשים לא אהבו את זה, אבל אמרו: "ניתן להם, נראה, הם ישפרו, יסגרו חובות, יסדרו עניינים".

ג'מאל זחאלקה: אנשים עבדו, לא עשו בעיות לוועדה הקרואה, באופן כללי.

ג'מאל זחאלקה: אבל התקווה היתה – עכשיו אני אומר לך ברשות דיבור, אעביר לך היום, ביקשתי מהעוזרים שלי שיביאו את השאילתה שהגשתי לפני פחות משנה, לא בחודש האחרון, למשרד הפנים, לשר הפנים.

ג'מאל זחאלקה: הוא נתן לי תשובה מפורשת, עם שמות של ישובים, ואני העברתי אותה לאנשי טייבה ובישרתי להם שיתקיימו בחירות במועדן.

ג'מאל זחאלקה: אף אחד לא אמר להם שלא יהיו בחירות.

ג'מאל זחאלקה: ההבטחה של משרד הפנים ושל שר הפנים היתה חד-משמעית.

ג'מאל זחאלקה: אני מניח שהוא נשען על ההצעה של הדרג המקצועי.

ג'מאל זחאלקה: מה קרה בתקופה הזאת?

ג'מאל זחאלקה: השתנה גם הדרג המקצועי?

ג'מאל זחאלקה: אני מנחש, אני לא יודע בדיוק מתי היו מינויים – השתנה גם הדרג המקצועי והשתנה שר הפנים.

ג'מאל זחאלקה: השאלה היא זאת, האם השיקולים שנשקלו כדי לערוך בחירות הם עכשיו, איך אומרים, אתם מחביאים אותם כי הם לא עוזרים להעביר את ההחלטה הזאת?

ג'מאל זחאלקה: לכן החבר'ה רוצים שקיפות.

ג'מאל זחאלקה: אני אומר לך שיש אכזבה גדולה מאוד בטייבה מן העניין הזה, יש רתיחה.

ג'מאל זחאלקה: תושבי טייבה מרגישים לא בנוח.

ג'מאל זחאלקה: אגיד לך למה הם מרגישים לא בנוח, בואו נדבר "דוגרי".

ג'מאל זחאלקה: התושב הפשוט בטייבה אומר: אני לא צריך לשלם בשל כישלון משרד הפנים.

ג'מאל זחאלקה: אם הוועדה הממונה נכשלה ויש עדיין בעיות כל-כך חמורות, סימן שנכשלו, על אף שקיבלו 7 שנים.

ג'מאל זחאלקה: מה, יותר מ-7 שנים?

ג'מאל זחאלקה: זה יותר מדי.

ג'מאל זחאלקה: איך אומרים, יש כאן הגדשת הסאה, יש כאן too much, יותר מדי.

ג'מאל זחאלקה: מספיק להתעמר בתושבי טייבה.

ג'מאל זחאלקה: אני חושב שיש נכונות של המועמדים, ודיברתי עם רובם, ושל התושבים.

ג'מאל זחאלקה: האווירה ברחוב: אנחנו רוצים לשתף פעולה עם משרד הפנים כדי לפתור את בעיות העיר, לא רוצים לחזור אחורה, רוצים להתקדם קדימה.

ג'מאל זחאלקה: יש אווירה ציבורית אחרת מאשר היתה לפני 10 שנים, אז בימי החגיגה של הגירעונות והבעיות הקשות.

ג'מאל זחאלקה: היום העיר נמצאת במקום אחר.

ג'מאל זחאלקה: אז אני חושב שצריך לתת לתושבים את ההזדמנות לבחור את נציגיהם, זו זכותם הדמוקרטית.

ג'מאל זחאלקה: זאת התייעצות ואני אומר לך "דוגרי" – אם אני שם במשקל, במקומך, את כל העניינים הכבדים, קודם כול את עמדת התושבים, היום יש התנגדות לוועדה מממונה פי עשר ממה שהיה לפני 7 שנים, פי עשר.

ג'מאל זחאלקה: הכעס הוא הרבה יותר חריף.

ג'מאל זחאלקה: זה אחת.

ג'מאל זחאלקה: צריך לקחת את זה בחשבון.

ג'מאל זחאלקה: אלה התושבים, זה שלהם.

ג'מאל זחאלקה: שתיים, הזכות לבחירה דמוקרטית.

ג'מאל זחאלקה: שלוש, אפשר באמת להגיע לאותן תוצאות עם ועדה נבחרת, אז אם אפשר בהסכמה, למה בכפייה?

ג'מאל זחאלקה: תודה.

מירי רגב: תודה רבה לך.

מירי רגב: דוד אזולאי, ואחריו דב חנין.

דוד אזולאי: גברתי היושבת-ראש, אדוני השר, ניהלתי הרבה דיונים בוועדה הזאת.

דוד אזולאי: כאשר השר נדרש להתייעץ עם הוועדה תמיד הגיעו אנשים מן הדרג המקצועי, אך הפעם לראשונה הגיע לכאן השר בכבודו ובעצמו.

דוד אזולאי: זה מעיד על חשיבות העניין.

דוד אזולאי: אני מודה שבאתי לכאן עם החלטה חד-משמעית, שצריך לקיים את הבחירות במועדן, אך תוך כדי הדיון כאן אני משנה את דעתי, מסיבה פשוטה.

דוד אזולאי: לא ידעתי שיש גם נאמן ורק כאן שמעתי שיש נאמן.

דוד אזולאי: אני רוצה לחדש לך, אדוני השר, זו לא הפעם הראשונה לרעיון כזה.

דוד אזולאי: אני מפנה את הדרג המקצועי – בישוב בענה, עוד בהיותי סגן שר הפנים הקמתי את המודל הזה, של נאמן ביחד עם יושב-ראש ועדה קרואה.

דוד אזולאי: גם שם היתה קטסטרופה ולשמחתי הרבה אכן בסופה של קדנציה היישוב התאזן ועמד על רגליו.

דוד אזולאי: זה שהוא נכנס היום לבעיות אחרות זה בגלל האיחוד, מי שזוכר את האיחוד המפורסם של הרשויות הללו.

משה זלמן פייגלין: מה תפקידו של הנאמן?

מירי רגב: מר אבנר כהן תיכף יציג את תפקידו.

מירי רגב: הוא ידבר.

דוד אזולאי: אני לא נכנס לתפקידו של הנאמן.

דוד אזולאי: אני מדבר בשיא הרצינות.

דוד אזולאי: אני חושב שלא כדאי לתת 3 שנים, זה זמן ארוך מדי לתת לאותו נאמן ולאותו יושב-ראש ועדה קרואה.

דוד אזולאי: אני חושב שהוועדה צריכה כאן להיות עם יד על הדופק.

דוד אזולאי: ציפיתי גם שהיום נקבל איזה נייר עם נתונים על גובה הגירעון, מי מעביר.

דוד אזולאי: אנחנו לא יודעים, אנחנו רק שומעים כאן, אבל צריך לקבל נייר מסודר.

גדעון סער: העברנו עמדה כתובה.

מירי רגב: השר העביר עמדה כתובה והיא מונחת כאן על השולחן.

דוד אזולאי: אני לא קיבלתי אותה.

קריאה: יש בה טעויות.

מירי רגב: הנחנו אותה כאן על השולחן, היא חולקה לכולם.

מירי רגב: למדתי מקודמיי, יושבי-ראש ועדת הפנים, אנחנו מחלקים נייר עמדה לפני הדיון.

דוד אזולאי: אם זה הונח אז אני מתנצל.

דוד אזולאי: בכל אופן, אני חושב שאנחנו צריכים לנקוט בשיטת הזהירות.

דוד אזולאי: היות והולכים עכשיו לנאמן וליושב-ראש ועדה קרואה, קודם כול צריך לבדוק אם יושב-ראש הוועדה יהיה מסוגל למלא את תפקידו מול הנאמן.

דוד אזולאי: דבר נוסף, זה סנקציות – מה קורה כאשר אותו נאמן לא עומד במשימה שהוטלה עליו?

מרדכי כהן: הנאמן מסיים את תפקידו, חבר הכנסת אזולאי.

אבנר כהן: אני סיימתי כבר.

אבנר כהן: אין נאמן.

אבנר כהן: בעוד ימים ספורים אסיים את תפקידי.

מירי רגב: בסדר, אבל הוא לא מדבר ספציפית עליך, אלא גם על ההמשך.

דוד אזולאי: זה לא מבשר טוב.

קריאה: הוא סיים.

קריאה: הוא הגיע להסדר בבית-המשפט.

דוד אזולאי: אני חושב שמישהו צריך לשבת על המדוכה ולבדוק איך הגיעה העיר טייבה לקטסטרופה כזאת למרות שהיה חשב מלווה, למרות שהיתה ועדה קרואה, למרות שהתחלפו אנשים.

דוד אזולאי: צריך לבדוק את הנושא הזה.

דוד אזולאי: תודה.

מירי רגב: תודה רבה לך.

מירי רגב: דב חנין, בבקשה.

דב חנין: תודה רבה, גברתי יושבת-הראש, אדוני השר.

דב חנין: אדוני השר, אני מעריך את העובדה שאתה מצאת לנכון להגיע באופן אישי להתייעצות עם הוועדה.

דב חנין: אני רוצה לומר כמה מילים על המוסד הזה ששמו התייעצות, אדוני שר הפנים.

גדעון סער: אני שומע כל מילה.

גדעון סער: כפי שאתה יודע, הייתי במשך שנתיים יושב-ראש הוועדה לקידום מעמד האישה.

גדעון סער: אנחנו הגברים לא מצטיינים בחלוקת קשב.

גדעון סער: המיומנויות שלי בתחום הזה השתפרו בין השנים 2006-2008 ואלה מיומנויות שלא הלכו לאיבוד גם מאז.

דב חנין: אני שמח לשמוע, אדוני השר.

דב חנין: אני רוצה לומר כמה מילים על המוסד הזה של ההתייעצות, שהוא מוסד מיוחד בהליכים של העבודה בין הממשלה ובין הכנסת.

דב חנין: אדוני השר, למה אתה בעצם צריך להגיע לוועדה הזאת?

דב חנין: למה אתה בעצם מגיע לוועדה הזאת להתייעצות?

דב חנין: יש שני ממדים לעניין.

דב חנין: יש ממד ציבורי כללי, כי השאלה שאנו עוסקים בה איננה שאלה טכנית, ואפילו לא שאלה כלכלית או חשבונאית, אלא היא קודם כול שאלה ערכית.

דב חנין: אני מברך גם על העמדה הכללית שלך, אני חושב שזאת עמדה חשובה.

דב חנין: ברירת המחדל היא שאנשים זכאים לבחור את נציגיהם.

דב חנין: מצב שבו 7 שנים, ואולי כפי שחישב חבר הכנסת טיבי, בצדק, יותר מ-11 שנים אנשים לא יצביעו עבור נציגיהם הוא מצב לא נכון, לא אפשרי, לא ראוי ולא יכול להתקיים גם בעיר טייבה.

דב חנין: ולכן, מכוח העמדה הכללית הזאת אני חושב שאתה צריך – ואני מניח שאתה גם תעשה את זה – להקשיב בקשב רב לאמירה הציבורית הכללית של חברי הכנסת.

דב חנין: אבל יש ממד נוסף, אדוני השר, שאני רוצה לבקש ממך לקחת אותו בחשבון, ואני פונה אליך שתיגש לסוגיה הזאת באמת בנפש חפצה, כפי שאומר בית-המשפט על התייעצויות.

דב חנין: יש גם סוגיה של המצב הקונקרטי בטייבה.

דב חנין: פה שמעת בדיון דברים שאולי לא יכולת לשמוע מן הדרג המקצועי במשרדך.

דב חנין: אני בטוח שהדרג המקצועי במשרדך יודע להציג בפניך את ספרי החשבונות.

דב חנין: אני לא בטוח, אגב, שהדרג המקצועי במשרדך הציג בפניך את דבריה הנוקבים של השופטת אלשייך, פשוט כי הם נאמרו על הדרג המקצועי במשרדך.

דב חנין: היא כותבת כך: "הוברר כי פקידים בכירים, לא של עיריית טייבה אלא של המדינה עצמה, עשו פלסתר את חובתם לפיקוח מקצועי על דרגים ועובדים של העירייה, התייחסו בזלזול ובהתנשאות ...".

דב חנין: את זה אולי הדרג המקצועי לא הציג בפניך.

דב חנין: אבל עוד דבר הדרג המקצועי לא יכול להציג בפניך, וזה את המצב בעיר טייבה בעצמה.

דב חנין: שמעת כאן מנציגי הציבור – ואני יכול להוסיף גם את עדותי הדלה כי גם אני שומע את הקולות האלה כאשר אני מסתובב בעיר טייבה – שני דברים.

דב חנין: מצד אחד, באמת, כפי שאמרו חברי הכנסת לפניי, הגיעו מים עד נפש.

דב חנין: אנשים לא מוכנים 7 שנים – 7 שנים זה המון, הייתי אומר בזהירות: זה קצת יותר מדי, וגם לתושבי טייבה נמאס.

דב חנין: אז מצד אחד, המצב באמת מגיע לאיזה סוג של נקודת רתיחה, וזה דבר מדאיג, זה אולי אפילו דבר מסוכן.

דב חנין: מן הצד השני, יש גם דבר חיובי מאוד: התושבים בטייבה, כל הכוחות הציבוריים בטייבה מוכנים לקחת אחריות, מבינים את האחריות, רוצים לעבוד בשיתוף פעולה עם משרד הפנים ועם כל הגורמים, יש הבנה, רצון ונכונות לקחת על עצמם את הניהול ואת ההובלה של העניינים של עצמם.

דב חנין: אדוני השר, זה רגע של הזדמנות.

דב חנין: אני פונה אליך ופונה למשרד הפנים לא להחמיץ את ההזדמנות הזאת ללכת לבחירות, לאפשר לתושבי טייבה לבחור את נציגיהם.

דב חנין: המצב כרגע הוא מצב מאוזן, לפחות נכון לרגע זה.

דב חנין: זה הרגע שאפשר לעשות בו התחלה מחודשת.

מירי רגב: תודה רבה.

מירי רגב: חבר הכנסת פריג' ואחריו חברי הכנסת ברכה, חנא סוייד, הנאמן מר אבנר כהן, מר שוקי אמרני ומר מרדכי כהן ממשרד החינוך ועו"ד מנצור שועאע – הוא היחיד שידבר.

עבד אלחכים חאג' יחיא: סליחה, אני הייתי ראש העירייה.

עבד אלחכים חאג' יחיא: אני מבקש להשמיע את דבריי.

מירי רגב: בסדר.

עיסאווי פריג': שלום.

עיסאווי פריג': אני שואל את עצמי ואת החברים – כבוד השר נמצא כאן.

עיסאווי פריג': זה עניין שמעלה תהיות ומחייב הרבה חשיבה.

עיסאווי פריג': השר בעצמו נמצא בדיון בכדי לדחות את הבחירות בטייבה.

עיסאווי פריג': האם הנושא באמת הוא נושא של גירעון, או נושא מעבר לזה?

עיסאווי פריג': אני שואל את עצמי.

עיסאווי פריג': אני חושב שהנושא הזה בטייבה כנראה יש לו חשיבות מיוחדת מעבר למה שאנחנו, ואני אישית, מסוגלים להבין.

עיסאווי פריג': שמעתי את מר מרדכי כהן, נציג משרד הפנים.

עיסאווי פריג': אני רואה חשבון במקצועי.

עיסאווי פריג': עיינתי במספרים לפני הישיבה.

עיסאווי פריג': אתה לא הצלחת לשכנע אותי שמה שנקרא תוכנית הבראה הוא על-פי דרישתך, על-פי מה שאתה צריך.

עיסאווי פריג': זה לא משכנע, זה דרישה לא משכנעת.

עיסאווי פריג': דבר שני, שמעתי מחבריי חברי הכנסת אחמד טיבי וג'מאל זחאלקה שהשר אלי ישי לפני שנה ו-10 חודשים נתן "או-קיי" לקיום בחירות בטייבה, ונתן את זה על-פי דעתם של אותם אנשי מקצוע.

עיסאווי פריג': אלי ישי היה שר במשך שנים רבות, השר אלי ישי חברך ועמיתך שאתה מעריך אותו.

דוד אזולאי: מודה באשמה.

עיסאווי פריג': ועכשיו בא שר חדש, חברנו גדעון סער, ומבקש דחייה ל-3 שנים.

עיסאווי פריג': אני אומר לך, אדוני השר, אם הבחירות לא יתקיימו בתקופה שלך הם גם לא יתקיימו בתקופה של מי שיבוא אחריך.

עיסאווי פריג': אני מצרף את המילים שלי למה שאמר חבר הכנסת דב חנין: קח את ההזדמנות.

עיסאווי פריג': נוצר מצב בלתי נסבל במגזר הערבי ברמה של החשבים המלווים.

עיסאווי פריג': זה לא רק טייבה.

עיסאווי פריג': נושא החשב המלווה הפך לנושא כל-כך רע, שמחזיר את האזרח הערבי לימים קשים מאוד.

קריאה: זה הפך לכלל.

עיסאווי פריג': נושא החשב במגזר הערבי, בכל המגזר הערבי, הפך להיות סיוט.

עיסאווי פריג': המדינה משתמשת בזה ומחפשת כל הזדמנות להכניס את החשב המלווה.

עיסאווי פריג': הוא נכנס ואז הוא מתקבע ונשאר עד הסוף.

עיסאווי פריג': אדוני השר, אני פונה אליך.

קריאה: המצב משתפר.

עיסאווי פריג': איזה מצב משתפר?

עיסאווי פריג': יש לי פנייה אישית לכבוד השר.

עיסאווי פריג': אדוני השר, עשית רבות בחינוך.

עיסאווי פריג': עכשיו אתה מתחיל דרך חדשה במשרד הפנים, שנוגע לכל בית ולכל ישוב.

עיסאווי פריג': זאת ההזדמנות שלך.

עיסאווי פריג': בישוב הערבי יש את הכוחות, את כל האפשרויות לנהל את עצמו.

עיסאווי פריג': תן לו את הגב והוא יעשה את זה בכבוד.

עיסאווי פריג': אל תשמע לאנשי מקצוע.

עיסאווי פריג': אני אומר לך, כפי שראיתי את הנתונים, יש סתירות רבות בין מה שראיתי בעיריית טייבה ובין מה שאני שומע מאנשי משרד הפנים.

עיסאווי פריג': מוכרים לנו סתירות ואנחנו צריכים לאכול ולחיות עם הסתירות האלה.

עיסאווי פריג': אני מבקש ממך, אדוני השר, קח את זה בחשבון, זאת הרוח וזה הכיוון.

מירי רגב: תודה רבה.

מירי רגב: חבר הכנסת ברכה, בבקשה.

מירי רגב: אחריו חנא סוייד.

מירי רגב: אני מסיימת את רשימת חברי הכנסת ונעבור לשמוע כמה אנשי מקצוע, לסיכום ולהצבעה.

מנצור שועאע מסארווה: יש לי רק בקשה, אם אפשר, לשמוע התייחסות מקצועית, כי אני אציג דברים.

קריאה: האיש הזה ליקט את כל החומר המקצועי.

קריאה: הכול נמצא אצלו.

מירי רגב: הוא ידבר.

אחמד טיבי: גברתי היושבת-ראש, יש כאן נציגים בכירים ואותנטיים של העיר.

אחמד טיבי: יש כאן לפחות 3 אנשים שצריכים לדבר.

מירי רגב: לא שלושה.

מירי רגב: אחד ידבר.

מירי רגב: זה דיון עם חברי כנסת.

מירי רגב: אמרתי שאתה תדבר.

מוחמד ברכה: אדוני השר, גברתי היושבת-ראש, הדוגמה של העיר טייבה היא כתב אישום חמור כנגד ממשלת ישראל ומשרד הפנים.

מוחמד ברכה: ב-1998 התקיימו בחירות לרשויות המקומיות כאשר בטייבה נבחר מר עיסאם מסארווה.

מוחמד ברכה: במהלך הקדנציה הוא נאלץ להתפטר, אני לא נכנס כאן לסיבות.

מוחמד ברכה: גם כאן יש הרבה שאלות שיכולות להיות מופנות למשרד הפנים.

מוחמד ברכה: בא ממלא מקום מתוך מועצת העיר.

מוחמד ברכה: ב-2003 היו אמורות להתקיים בחירות לכלל הרשויות המקומיות.

מוחמד ברכה: הבחירות הללו פסחו מעל טייבה לאחר שהוארכה כהונתה של מועצת העיר הקודמת, מתוקף הדעה שכביכול קורים דברים חשובים שם וצריך לאפשר להם.

מוחמד ברכה: זאת היתה מעין מועצה קרואה שהיא לא קרואה, אלא הוארכה הכהונה של המועצה הקודמת בעוד 3 שנים.

מוחמד ברכה: ב-2005 נערכו בחירות שבהן נבחר מר עבד אלחכים חאג' יחיא לראשות העיר.

מוחמד ברכה: הוא שרד 9 חודשים כראש עירייה נבחר, והוא לא נמנה על תומכי מפלגתי ואני לא נמנה על תומכי מפלגתו.

מוחמד ברכה: הוא לא קיבל את האשראי המינימלי, שהוא קיבל מן התושבים, על מנת לנהל את העירייה ולנסות להוציא אותה מן הבוץ שאליו הוכנסה על-ידי משרד הפנים, אדוני השר.

מוחמד ברכה: מאז, מיולי 2006, מתקיימת ועדה קרואה וכונס נכסים.

מוחמד ברכה: אני מסכים עם כבוד השר ועם הצוות המקצועי שיש בעיה קשה בטייבה, שיש התנהלות לא תקינה בטייבה ויש משבר עמוק בטייבה, אבל מי שאחראי למשבר הזה הוא משרד הפנים ושר הפנים לדורותיו.

מוחמד ברכה: אתה לא יכול, אדוני השר, להתנער היום מן האחריות הזאת, גם אם לא כיהנת בתפקיד באותה תקופה, ולגלגל את האחריות על התושבים, תוך שלילת הזכות האלמנטרית שלהם לבחור עירייה.

מוחמד ברכה: דווקא עכשיו, כאשר יש הסדר נושים, יש מקום להפקיד את העירייה בידי אנשים שייבחרו על-ידי התושבים, גם על מנת לבצע את הסדר הנושים.

מוחמד ברכה: אני אומר לך, על-פי רמת הטיעונים שנאמרה כאן, גם על-ידך וגם על-ידי הדרג המקצועי, אפשר לחשוב שלא יהיו בחירות בטייבה לעולם, לעולם.

מוחמד ברכה: תמיד אפשר לשלוף את הטיעון הזה.

מוחמד ברכה: משרד הפנים יוצר את הבעיה ואחר-כך מעניש את התושבים על קיומה.

מוחמד ברכה: זה מצב שהוא בלתי תקין לחלוטין.

מוחמד ברכה: על כן, אני רוצה שתרשום לפניך שאנחנו לא אומרים - - -

גדעון סער: איך אפשר להתייחס ברצינות כשאתה אומר שמשרד הפנים יוצר את הבעיה?

גדעון סער: אני לא הייתי במשרד הזה.

גדעון סער: הרי אני לא רוצה להגיד במילים - - -

מוחמד ברכה: אתה דיברת לפני רגע על חלוקת קשב.

מוחמד ברכה: כנראה לא הקשבת.

גדעון סער: האמן לי, הקשבתי לכל מילה שלך ושל קודמיך.

מוחמד ברכה: ערכתי סקירה של שתי דקות על מה שאירע בטייבה מ-1998 ועד היום.

מוחמד ברכה: רק ב-9 חודשים מתוכם התושבים בחרו את העירייה.

מוחמד ברכה: חוץ מזה, במשך כל התקופה משרד הפנים הוא שקבע חשב מלווה, הוא שהאריך את כהונת העירייה בין 2003-2005, הוא שקבע ועדה קרואה ב-2006.

מוחמד ברכה: אני מגיע לסיכום.

מוחמד ברכה: אדוני השר, אני מציע שתחזור בך מן הכוונה הזאת ותודיע בצורה חגיגית עכשיו, היום וכאן, שאתה מכבד את רצון התושבים ומאפשר את קיום הבחירות במועדן על-פי חוק.

מוחמד ברכה: אם לא, אני מציע לך שתדרוש שלא תתקיים הצבעה היום, שתלמד את הנושא הזה עוד פעם ושוועדת הפנים והגנת הסביבה תחזור ותתכנס כדי לדון אחרי שתשמע את הדברים.

מוחמד ברכה: אני מציע לך גם לפגוש אישית כמה מן האנשים, מפרנסי העיר, ולראות איך אפשר להתקדם בצורה טובה יותר מאשר אתה מציע.

מוחמד ברכה: אני חושב שהדרך הטובה ביותר והיחידה היא להחזיר את המנדט לתושבים.

מוחמד ברכה: תודה רבה.

מירי רגב: חנא סוייד, בבקשה.

חנא סוייד: תודה.

חנא סוייד: אדוני השר, גברתי היושבת-ראש, אני חושב שבראשית דרך התגלגלות העניין של טייבה היה מה שנקרא self-fulfilling prophecy.

חנא סוייד: חשבו שיש מצב קשה, ואז התחילו לגייס נתונים בשביל להראות שהמצב בטייבה הוא בלתי נסבל.

חנא סוייד: שמענו כאן על מיליארד שקל חובות.

חנא סוייד: אני אומר לך, מידיעה, בערך 400 מיליון שקל מהחובות האלה הם בגלל שאושרה שם תוכנית מתאר ואדם שנפגעה הקרקע שלו כתב מכתב: "אתם חייבים לי 200,000 שקל פיצוי".

חנא סוייד: זה נלקח בחשבון במיליארד.

חנא סוייד: לכן אני חושב שאתה כשר צריך להעמיק בקריאת המספרים.

גדעון סער: אמרתי: מיליארד שקל תביעות חוב.

גדעון סער: אמרתי: 130 מיליון.

גדעון סער: כאשר אתה מצטט – אל"ף, אני אוהב שאתה מצטט אותי.

גדעון סער: אני יודע מה אמרתי.

גדעון סער: אמרתי: מיליארד שקל תביעות חוב, הסדר על 130 מיליון שקל.

חנא סוייד: אני יודע שממיליארד השקלים האלה בערך 350-400 מיליון שקל זה תביעות פיצויים מאנשים.

חנא סוייד: אתם חושבים שזה רציני?

חנא סוייד: מידיעה אני אומר לכם שזה לא רציני.

חנא סוייד: זה דבר ראשון.

חנא סוייד: צריך לראות איך באמת החוב הזה נאמד, האם על-פי קריטריונים אובייקטיביים או סתם "למצוץ דברים מן האצבע".

חנא סוייד: דבר שני, אדוני השר, מה שעומד בלב העניין כאן, וצריך להעמיק, זה חוסר האמון של הדרג המקצועי בכך שעירייה נבחרת תדע ליישם את הפתרונות שכבר קיימים, זה מה שאני מבין.

חנא סוייד: כי הנאמן מסיים את התפקיד שלו.

חנא סוייד: למה הוא מסיים?

חנא סוייד: כי הוא עשה את עבודתו.

חנא סוייד: צריך עכשיו הרכב שיקיים מה שסוכם, את המתווה של הפתרון.

חנא סוייד: בישיבה הקודמת, אדוני השר, אמרת ששר החינוך הבא לא צריך לעשות כלום.

חנא סוייד: אתה בנית מתווה--

גדעון סער: לא אמרתי שהוא לא צריך לעשות כלום.

חנא סוייד: דיברת על הדלתא של "הטייס האוטומטי".

חנא סוייד: אני יודע בדיוק מה אמרת, אני רק מנסה לשים את זה בפרפרזה שלי.

חנא סוייד: אבל אני רוצה להגיד שזה לב העניין, שאין ביטחון, אין ודאות, אין שקט נפשי שהנהלה נבחרת תקיים את המתווה שקיים כבר.

מירי רגב: משפט סיכום.

חנא סוייד: זה לב העניין.

חנא סוייד: אתה לא יכול להטיל ספק בעיר של 40,000 תושבים, שהיא לא תשכיל לבחור נבחרת שתדע ליישם מתווה שקיים כבר.

חנא סוייד: ונקודה אחרונה בהתאם לכך, אדוני השר, לדרג המקצועי, לבירוקרטים, שאני מכבד אותם מאוד, לא אכפת, הם מצדם מעוניינים שבירוקרטים ינהלו את המדינה, לא אכפת להם.

חנא סוייד: אבל אתה כשר צריך לשקול שיקולים רחבים.

חנא סוייד: מה יש לנו כאן – יש לנו זכות שהיא בטון יצוק, זכות של חוב להיבחר.

חנא סוייד: זו זכות דמוקרטית, זה בטון יצוק.

מירי רגב: אנא תוסיף דברים חדשים.

חנא סוייד: אני סיימתי.

חנא סוייד: דקה, נתת לאנשים שעה לדבר.

מירי רגב: היחיד היה חבר הכנסת אחמד טיבי, כי הוא היה בין המציעים.

חנא סוייד: מצד אחד, יש לנו את הזכות לבחור ולהיבחר, זכות דמוקרטית בסיסית, ומצד שני עומד אינטרס, שכפי שהסברתי, הוא אינטרס בספק.

חנא סוייד: אם השר צריך לעשות איזון בין זכות ובין אינטרס בספק, אני בוודאי חושב ומשוכנע שהשר צריך לבחור בזכות.

חנא סוייד: הזכות היא לבחור ולהיבחר ולתת לאנשי טייבה לבחור את העירייה שלהם.

מירי רגב: חאג' יחיא עבד אלחכים, ממש בקצרה, בבקשה.

עבד אלחכים חאג' יחיא: אני רוצה להתחיל בזה שאני נבחרתי בספטמבר 2005, נכנסתי לתפקיד באוקטובר 2005 והעירייה פוזרה על סמך הדוח הכספי של 2005.

עבד אלחכים חאג' יחיא: מבחינה עובדתית, זה העובדה.

עבד אלחכים חאג' יחיא: זה אחת.

עבד אלחכים חאג' יחיא: שתיים, האמירה שבתקופת הבחירות היה כשל ניהולי וכשל כספי אינה נכונה.

עבד אלחכים חאג' יחיא: אם תחזור למסמכים תמצא שזה חובות מ-2003, 2004 ותחילת 2005, ששמו אותם במגרה ומשרד הפנים, שליווה את העבודה של ראש העיר והעירייה הקודמים, פשוט לא - - -

קריאה: - - -

עבד אלחכים חאג' יחיא: סליחה, באתי לכאן לא כפוליטיקאי, באתי רק ללמוד על מה שרשום כאן מקצועית.

עבד אלחכים חאג' יחיא: יש דברים שאני מעדיף שישמעו אותם ואז גם להתייחס אליהם, אפילו בהחלטה, כי אני לא נכנס להחלטה הפוליטית.

עבד אלחכים חאג' יחיא: אני מתייחס יותר לצד המקצועי.

עבד אלחכים חאג' יחיא: מדברים על הסדר נושים קודם.

עבד אלחכים חאג' יחיא: בהסדר הנושים הקודם שסגרו אותו על סך 42 מיליון שקל, שהיוו 70% מהתקציב השנתי של העירייה, היו הלוואות.

עבד אלחכים חאג' יחיא: עכשיו מדברים על 65 מיליון שקל, ואם נסתכל על הטבלה שהוגשה כאן, זה עוד פעם 70% מן ההוצאות של העירייה.

עבד אלחכים חאג' יחיא: זה מתכון לעוד כישלון.

עבד אלחכים חאג' יחיא: בנוסף, ברשות מקומית כשמסתכלים על ארנונה, על-פי נתוני הארנונה שמופיעים כאן בטבלה לראש רשות מקומית נבחר היו עושים לפחות שימוע כדי להדיח אותו.

עבד אלחכים חאג' יחיא: דבר שלישי, עניין החובות עצמם, הם חזרו לאותה מסגרת שאני הגשתי בדוח המבוקר.

עבד אלחכים חאג' יחיא: על הדוח המבוקר של 2006 אנשי משרד הפנים לא רצו לשמוע ופיזרו את העירייה, כי הם החליטו לפזר את העירייה ואחר-כך התחילו לחפש את הסיבות.

עבד אלחכים חאג' יחיא: בפגישה הראשונה שלי – יושב כאן המשנה למנכ"ל שהיה ממונה על המחוז – אמר לי במילים הבאות: "העירייה שלך מסודרת מבחינה כספית, יש לה בעיה מבחינת תכנון ובנייה.

עבד אלחכים חאג' יחיא: אתה מהנדס, אני מקווה שאתה תצליח להסדיר את זה".

עבד אלחכים חאג' יחיא: צחקתי.

עבד אלחכים חאג' יחיא: למה?

עבד אלחכים חאג' יחיא: כי נכנסתי לתפקידי ב-5 באוקטובר, ב-11 באוקטובר משרד הפנים קיבל את כל המסמכים שנדרשו, ואת אותם מסמכים לקחו לבית-המשפט כדי לעשות הקפאת הליכים.

עבד אלחכים חאג' יחיא: תבדקו את עצמכם – אותם מכתבים שלי.

עבד אלחכים חאג' יחיא: בתקנה 143(א), שהיתה חלק מחוק ההסדרים של 2003 או 2004, אז שר האוצר היה נתניהו, כאשר נכנסים לדברי ההסבר של אותה תקנה כתוב שהכוונה אינה להדיח ראש עירייה מכהן אלא להדיח ראש עירייה כושל.

עבד אלחכים חאג' יחיא: מי הצליח לבחון אותי על סמך 3 חודשים שאני כושל?

עבד אלחכים חאג' יחיא: שתיים, כשמדברים על הדוחות הכספיים, מהם יוצא, וזה עיקר הבעיה כי אם זה לא יתוקן בעיריית טייבה – אציג כמה עניינים כספיים.

עבד אלחכים חאג' יחיא: יש נוסחה במשרד הפנים למענק איזון.

עבד אלחכים חאג' יחיא: טייבה מקבלת 57% מהנוסחה הזאת, לא 100%.

עבד אלחכים חאג' יחיא: טייבה היתה בתהליך אחרי הסדר נושים והטילו עליה הלוואות.

עבד אלחכים חאג' יחיא: כשבא הקיצוץ הרוחבי במשרד הפנים, במשרד הפנים לא חשבו שזאת עירייה שמתקיימת בקושי אלא קיצצו, ואציג מספרים.

עבד אלחכים חאג' יחיא: ב-1998 מענק האיזון של עיריית טייבה היה 19.5 מיליון שקל, ב-2007 היה 14.5 מיליון שקל.

עבד אלחכים חאג' יחיא: אז איך עם ההתקדמות, עם גידול האוכלוסייה, אפשר להסתדר?

עבד אלחכים חאג' יחיא: אני מסתכל כאן, עשיתי את החישוב.

עבד אלחכים חאג' יחיא: ב-2010 התקציב פר נפש, כולל ההוצאות של הנאמן, היה 1,980 שקל, ב-2011 התקציב פר נפש היה 2,300 שקל, וב-2012 התקציב פר נפש היה 2,400 שקל.

עבד אלחכים חאג' יחיא: אז איפה הדרג המקצועי שהיה צריך להגיד: אני רוצה להבריא את העירייה?

עבד אלחכים חאג' יחיא: במשך 6 שנים לדבר ולדבר על כך שחסר לנו גזבר?

עבד אלחכים חאג' יחיא: הרי פרסמתם מכרז 3 פעמים ומשרד הפנים הורה לי לדחות את קיום הישיבה לבחירת הגזבר.

עבד אלחכים חאג' יחיא: אחד הגזברים שניגשו למכרז היה מי שמשמש כבר שנים רבות כחשב מלווה במשרד הפנים, והוא היה פסול מלהיות במכרז למינוי גזבר לעיריית טייבה.

מירי רגב: משפט סיכום.

עבד אלחכים חאג' יחיא: ב-2007, לפני שדיברו על שימוע ולפני שדיברו בכלל על-פיזור העירייה, היתה הצעה לסדר היום, שאני עמדתי מאחוריה.

עבד אלחכים חאג' יחיא: ביקשנו אז להקים ועדת חקירה לעניין טייבה.

עבד אלחכים חאג' יחיא: השר שענה בשם הממשלה, מסיעת הגמלאים, אמר: "אנחנו יודעים את כל הבעיות, אנחנו נעזור לאותו ראש עירייה נבחר" – תקראו בפרוטוקולים – "נעזור לו ונצא בתוכנית הבראה".

עבד אלחכים חאג' יחיא: שר הפנים בזמן קיום הבחירות, אופיר פינס-פז, בישיבה של ועדת הפנים והגנת הסביבה אמר: "שקלנו ועדה קרואה והחלטנו לקיים בחירות".

עבד אלחכים חאג' יחיא: אמרתי לו: "ידעת מה המצב בעירייה, אז למה לא עזרת?

עבד אלחכים חאג' יחיא: קיבלת מכתבים לפיהם יש לך את הסמכות בימים הראשונים של העירייה לבטל הסכמים פסולים, והיו הסכמי פשרה בבתי-משפט על סך יותר מ-40 מיליון שקל".

עבד אלחכים חאג' יחיא: מי היה שם?

עבד אלחכים חאג' יחיא: היה חשב מלווה של משרד הפנים.

מירי רגב: ברור לכולנו.

מירי רגב: הבנו את זה.

עבד אלחכים חאג' יחיא: בסיכום, אני מבקש, קודם כול, להקים עוד פעם ועדת חקירה, לקבל כאן החלטה על הקמת ועדת חקירה לענייני טייבה.

עבד אלחכים חאג' יחיא: אני ביקשתי – אין ראש עירייה שמבקש ועדת חקירה – שיחקרו גם אותי, שיחקרו את כולם, שיחקרו את משרד הפנים, שיחקרו את החשבים המלווים.

עבד אלחכים חאג' יחיא: מדובר על 25% גבייה.

עבד אלחכים חאג' יחיא: מה היו עושים לראש עירייה נבחר?

עבד אלחכים חאג' יחיא: היו מזמינים אותו לשימוע.

עבד אלחכים חאג' יחיא: הניפוח הזה, לתת הרגשה – כן, זה דרישות חוב.

עבד אלחכים חאג' יחיא: דרישות החוב האלה יצורפו לאותו דוח כספי שהגשתי.

מנצור שועאע מסארווה: השר אמר שמה שקרה בטייבה הוא הפקרות בניהול רשות מקומית.

מנצור שועאע מסארווה: אני חזרתי לשנת 2002, כבוד השר, לדוח ועדת חקירה שמשרד הפנים הקים.

מנצור שועאע מסארווה: אני מזכיר, היועץ המשפטי של משרד הפנים היה הנאמן והחשב המלווה של עיריית טייבה במשך 5 שנים.

מנצור שועאע מסארווה: הבקשה היום, מה שהציגו השר ואנשי המקצוע, היא "העתק-הדבק" ממה שעשו.

מנצור שועאע מסארווה: אני מצטט רק בקצרה: "הוועדה התרשמה כי עריכת בחירות בתקופה קשה זו תסכן הן את התוצאות המשמעותיות שהושגו עד כה והן את המשך תהליך ההתייצבות של הרשות".

מירי רגב: את זה אחמד טיבי כבר אמר.

מירי רגב: תודה רבה.

מירי רגב: יש לך משהו לחדש?

מנצור שועאע מסארווה: השופטת אלשייך קבעה – זה עובדה, זה פסק-דין – "- - - של רשות מינהלית למצב כזה מעלה סימן שאלה גדול, וגם בעיקר מעלה תהייה אודות דרכי התנהלות המדינה עצמה".

מירי רגב: קראו את זה כבר.

מירי רגב: אתה לא מקשיב.

מירי רגב: אנחנו יודעים.

מירי רגב: אנחנו מכירים את זה, ואמרנו שיש אחריות גם למדינה.

מנצור שועאע מסארווה: אלה העובדות.

מנצור שועאע מסארווה: תנו לנו לדבר.

מנצור שועאע מסארווה: באנו כנציגי ציבור לדבר.

מירי רגב: הדברים האלה נאמרו.

מנצור שועאע מסארווה: על אנשי המקצוע מוטל אות קלון בפסק-דין של כבוד השופטת, והם באים היום לשר להמליץ לא לערוך בחירות בטייבה.

מנצור שועאע מסארווה: אותם דברים שאמרו ב-2002 הם אומרים גם היום.

מנצור שועאע מסארווה: לא יעלה על הדעת שאותם דברים בדיוק, ממש "העתק-הדבק", ועל סמך זה השר החליט.

מנצור שועאע מסארווה: שלושתנו מבקשים פגישה אישית עם כבוד השר, שישמע אותנו בהרחבה ונציג בפניו את הנתונים.

מנצור שועאע מסארווה: זאת הבקשה.

קריאה: שידחו את ההצבעה מהיום.

יוסף חאג יחיא: אני רוצה רק בשני משפטים להתייחס לדבר חשוב מאוד.

יוסף חאג יחיא: אני מנהל תיכון "עמל" טייבה.

יוסף חאג יחיא: אני איש חינוך והכרתי את השר.

יוסף חאג יחיא: אני רוצה לשאול, מאיפה הסמכות לשלול את הזכות הבסיסית של תושבי טייבה?

גדעון סער: בפקודת העיריות.

יוסף חאג יחיא: לא, אדוני, איך אתה יכול לקבוע שאין אדם אחד או צוות אחד שיכול לנהל את העיר היטב?

יוסף חאג יחיא: איך אתה קובע שיבחרו באדם רע?

יוסף חאג יחיא: יש לנו אנשים טובים שיכולים לנהל לא רק את טייבה אלא גם את ירושלים.

מירי רגב: מר כהן, בבקשה, תתייחס לדברים שנאמרו כאן.

מירי רגב: לא, גמרנו.

מירי רגב: ככה, כי ככה החלטתי, גמרנו.

מירי רגב: אני מבקשת שתייחס לסוגיה שעלתה כאן על-ידי רוב חברי הכנסת.

קריאה: מרכז השלטון המקומי צריך להגיד את דבריו.

חיאם קעאדן: גברתי, שלחתי לך פתק.

חיאם קעאדן: אני מבקש להגיד את עמדת מרכז השלטון המקומי בנושא.

חיאם קעאדן: גם לנו יש עמדה.

חיאם קעאדן: משפט אחד קצר.

חיאם קעאדן: אדוני השר, גברתי היושבת-ראש, רבותי חברי הכנסת, אורחים נכבדים, שלום.

חיאם קעאדן: אני חיאם קעאדן, סמנכ"ל מרכז השלטון המקומי לענייני ערבים.

חיאם קעאדן: בשביל לא להעיק עליכם ולהאריך את הדיון, עמדת מרכז השלטון המקומי, שבראשו עומד מר שלמה בוחבוט, היא שאנחנו מתנגדים בתוקף לדחיית הבחירות בטייבה.

חיאם קעאדן: אנחנו מבקשים מכבוד השר לקיים את הבחירות במועד הקבוע.

חיאם קעאדן: זכותם של תושבי טייבה להרגיש את הדמוקרטיה של מדינת ישראל.

חיאם קעאדן: 7 שנים זה הרבה זמן וצריך להשריש את ערכי הדמוקרטיה גם לדורות הבאים של טייבה.

חיאם קעאדן: 11 שנים או 10 שנים זה המון זמן.

חיאם קעאדן: אנחנו מבקשים לקיים את הבחירות בטייבה במועדן.

חיאם קעאדן: תודה רבה.

מירי רגב: נרשמה עמדת מרכז השלטון המקומי.

מירי רגב: מר שוקי אמרני, בבקשה.

שוקי אמרני: אני מבקש להתייחס לשני נושאים בקצרה.

שוקי אמרני: האחד, בכל הישיבות שהיו בראשותו של השר בסוגיה הזאת, השר הנחה את הדרג המקצועי במפורש שהוא רוצה ללכת לבחירות בכל הוועדות הקרואות.

גדעון סער: זה נאמר, עזוב שוקי, אל תיתן לי קומפלימנטים, עזוב.

גדעון סער: אמרתי מה הנחיתי.

גדעון סער: תתייחס עכשיו לטענות.

גדעון סער: אני מנסה לעזור לך.

שוקי אמרני: אני מנסה להסביר מהנקודה הזאת.

גדעון סער: תתייחס למה שאתה רוצה.

שוקי אמרני: אני מנסה להסביר שזה לא אינטרס של הפקידות כאן.

שוקי אמרני: מנסים להציג טענה שאנחנו רוצים שיהיו כאן ועדות ממונות.

שוקי אמרני: להיפך.

גדעון סער: אני לא צריך שתגן עליי.

גדעון סער: תגן על הדרג המקצועי.

גדעון סער: הם מדברים על הדרג המקצועי.

גדעון סער: יכול להיות שלא הבנת.

גדעון סער: אני 5 שבועות שר הפנים, אני לוקח על עצמי את מה שאני לוקח על עצמי.

גדעון סער: הוטחו דברים בדרג המקצועי.

גדעון סער: תשיב לעניין הזה.

שוקי אמרני: עלו כאן טענות כלפי הדרג המקצועי, איפה היה משרד הפנים בנושא הזה.

שוקי אמרני: אני חייב לומר שלמשרד הפנים אין כלים להתמודד עם התנהלות מיוחדת מאוד-מאוד חריגה בעיריית טייבה.

קריאה: אבל אתם ניהלתם את העירייה.

קריאה: - - -

גדעון סער: מה זה הטרור הזה, שאתם לא נותנים לדבר?

גדעון סער: מה הדבר הזה?

גדעון סער: האשמתם.

גדעון סער: אמר כאן חבר הכנסת טיבי: "עבריינות פלילית".

גדעון סער: תנו לדבר.

גדעון סער: איזו חוצפה.

גדעון סער: לא ראיתי דבר כזה.

שוקי אמרני: אני מכיר את השלטון המקומי, מכיר 257 רשויות מקומיות.

שוקי אמרני: מדובר בהתנהגות חריגה, וגם אנשים שיושבים כאן יודעים את זה.

שוקי אמרני: מדובר בפנקסנות כפולה, מדובר בחשבונאות מגֵרה, מדובר במצב שבנייני העירייה נשרפו במתכוון מספר פעמים, כולל הגזברות, מדובר בכך שהיו חקירות פליליות של המשטרה, שאנחנו נמנענו מלטפל.

שוקי אמרני: קל מאוד לבוא בטענות למשרד הפנים.

שוקי אמרני: אנחנו עשינו את כל שניתן כדי לסייע לעירייה הזאת.

שוקי אמרני: לנגד עינינו עומדים בפן המקצועי טובת הציבור וטובת האנשים ולא שום דבר אחר.

שוקי אמרני: מבחינתנו עדיף שיתקיימו שם בחירות.

שוקי אמרני: אנחנו סבורים כדרג מקצועי שבעת הזאת אי אפשר לאפשר את הפעילות הזאת.

שוקי אמרני: אני מדגיש ואומר, עד כדי כך ההתנהלות היתה חריגה שאפילו רואה החשבון, שהוא מבקר, רואה חשבון עצמאי שהגיש דוחות כספיים מבוקרים, הדוחות הכספיים הצביעו על תקופה מסוימת של איזון תקציבי בגלל פנקסנות כפולה.

שוקי אמרני: למשרד הפנים אין כלים לבדוק איך ראש עירייה נותן פתק לאדם מסוים שהעירייה חייבת לו 2 מיליון שקלים, ואחר-כך יש תביעה בבית-המשפט, ולא שולחים לשם נציג, במין שיתוף פעולה ביחד גורמים בדברים האלה לגירעונות.

שוקי אמרני: לנו אין כלים לטפל בנושא הזה.

שוקי אמרני: כאשר נבחרי ציבור פועלים בצורה מסוימת וגורמים לגירעונות האלה, שאף אחד לא יבוא בטענה למשרד הפנים, כלפי הפקידות שצריכה לטפל ב-257 רשויות מקומיות.

ג'מאל זחאלקה: בשביל זה יש משטרה, והולכים לבחירות.

ג'מאל זחאלקה: מה הקשר לבחירות?

ג'מאל זחאלקה: ראש העירייה הודח.

שוקי אמרני: זה לא הוגן.

מירי רגב: קודם כול, שוקי אמרני, הדברים שאמרת כאן חשובים מאוד, ונכונים.

מירי רגב: מאידך, עלינו להבין.

מירי רגב: עם כל הכבוד לכך שאתה שר ואתה אחראי על מה שקרה במשרד הפנים גם בעבר, תרשה לי רגע לעשות פאוזה.

מירי רגב: שימשתי כחברה בוועדת הכספים וגם יושבת-ראש ועדת משנה של ועדת הכספים ב-4 השנים האחרונות.

מירי רגב: אני מודיעה לך באופן חד-משמעי שמשרד הפנים צריך ליצור לו את הכלים כדי לוודא שמקרים כאלה, של ועדות קרואות במשך זמן כל-כך ארוך, לא ימשיכו לקרות.

מירי רגב: לא יכול להיות שאנחנו לא נוכל לפקח על העניין הזה.

מירי רגב: אני אומרת לך, כן, גם לפקידים יש אחריות, לא רק לשר הנבחר, גם לפקידים יש אחריות על מה שהם אומרים.

מירי רגב: לנו יש אחריות על מה שאנחנו אומרים, אנחנו נבחרים, לשר יש אחריות על מה שהוא אומר, הוא נבחר, וגם לפקיד יש אחריות על מה שהוא אומר.

מירי רגב: לא יכול להיות שיבוא פקיד, יגיד את אמירותיו ויילך, לא.

מירי רגב: יש לכם אחריות על מה שנאמר.

מירי רגב: התפקיד של הוועדה הזאת לוודא.

מירי רגב: אני כל-כך שמחה, ואני אומרת את זה שוב פה, לא טריוויאלי שהשר נמצא כאן בתחילת תפקידו.

מירי רגב: אני שמחה מאוד על הדברים שהוא אמר, שהוא הולך ומצמצם את הוועדות הקרואות, על כך שהוא דיבר על השקיפות ואמר: "באתי לכאן עם המלצה, אבל אני בא לכאן, אני שומע אתכם, לא כדי שאתם תהיו כאן ועדה של חותמת גומי, אלא אם אתם אומרים דברים שיש לקחת בחשבון – אקח אותם בחשבון".

מירי רגב: אני אומרת לך, מר כהן, שמעתי עליך ואני יודעת שאתה עושה עבודה מצוינת.

מירי רגב: גם פקידים יכולים לשנות את החלטתם המקצועית, לא רק נבחרי ציבור.

מירי רגב: יש כאן מהלך ותהליך שנכון שתושבי טייבה יבחרו את ראש העירייה שלהם, בדיוק כמו בכל עיר במדינת ישראל.

מירי רגב: כשיש חריגות, כשיש גירעונות – נטפל בזה ספציפית, תוך פיקוח, אבל לא נביא למצב של 9-11 שנים ועדה קרואה.

מירי רגב: זה לא הגיוני, זה לא יכול להיות, זה לא מינון שאף אחד רוצה בו.

מירי רגב: עובדה היא שהדבר הראשון שהשר עשה, הוא ביטל את רוב הוועדות הקרואות.

מירי רגב: זה מהלך שאף אחד לא ציפה לו, בוודאי לא משר נבחר, כאשר כולם מצפים להתמנות ליושבי-ראש ועדה קרואה.

מירי רגב: זה לא דבר מובן מאליו או פשוט, אני אומרת לכם.

מירי רגב: אני שומעת את זה ומתמלאת גאווה.

מירי רגב: עכשיו אני מבקשת ממך תשובה, לפני שאנחנו מביאים את זה להצבעה.

מירי רגב: ברור לי לחלוטין שכאשר יש עכשיו יישום של הסדר נושים- - -

גדעון סער: רגע, גברתי היושבת-ראש, אני מבקש שתהיה התייחסות בכל זאת של הגורם המקצועי לדברים שעלו כאן.

גדעון סער: תשאלי אותו מה שאת רוצה, אבל שהוא יוכל להתייחס כי עלו כאן במשך הדיון נושאים רבים.

מירי רגב: בוודאי, בוודאי.

מירי רגב: הוא ידבר ואף אחד לא יפריע לו.

מירי רגב: כולם אמרו את שלהם.

מירי רגב: אני רק מבקשת שתתייחס בדברים שלך לשאלה שעולה כאן על-ידי כולם.

מירי רגב: ברור שצריך ליישם את הסדר הנושים, שסוף-סוף הגענו אליו באמצעות בית-המשפט.

מירי רגב: אם אנחנו אוהבים את החלטת בית-המשפט המורחבת ואם לא – זה כבר שאלה שהיא לא סביב השולחן הזה.

מירי רגב: מדוע ההמלצה שלכם היא ללכת ל-3 שנים ולא להגיד: בסדר, אנחנו דוחים את הבחירות, אנחנו הולכים ליישום, אבל במינימום הזמן שיכול להיות?

מרדכי כהן: נתחיל בהערה לגבי הטענה שתוך 3 חודשים ראש העירייה הודח מתפקידו.

מרדכי כהן: העניין שלך הובא להכרעת בית-המשפט והעתירה נדחתה.

מרדכי כהן: בית-המשפט דן.

מרדכי כהן: עכשיו אף אחד לא יפריע לי, כך סוכם.

מרדכי כהן: אז כל הטענות שלך הונחו בפני בית-המשפט ונדחו.

מרדכי כהן: אני רוצה להמשיך.

מרדכי כהן: לגבי תוכנית ההבראה – הסיבה שאנחנו המלצנו בפני השר על 3 שנים, כי זה משך הזמן שנדרש ליישם תוכנית הבראה.

מרדכי כהן: מה כוללת תוכנית ההבראה?

מרדכי כהן: בואו נדבר קצת על נתונים.

מרדכי כהן: הנאמן סיים את תפקידו אבל עדיין אנחנו נמצאים במצב שב-3 השנים האחרונות בעיריית טייבה שיעור הגבייה נע סביב 25%-30%.

מרדכי כהן: אני רוצה לשמוע אם מישהו מכם חושב שזה סביר.

מרדכי כהן: אני אומר לכם באחריות, ביחס לרשויות מקומיות אחרות – זה מצב קטסטרופלי.

מנצור שועאע מסארווה: זה לא נכון.

מרדכי כהן: אל תפריע לי.

מרדכי כהן: תעביר לי את כל המידע שאתה טוען שלא נכון, תעביר את כל התחשיב שלך.

מרדכי כהן: בכדי לעמוד ביעדים של תוכנית הבראה צריך לקיים כמה דברים: להגדיל את ההכנסות ברשות המקומית, את הגבייה, למנות את בעלי התפקידים שיכולים לבצע את תפקידם כראוי, לספק את השירותים הבסיסיים, להתנהל ניהול תקין – מכרזים, ועדות וכולי.

מרדכי כהן: בכדי שהדבר הזה יקרה לנו נדרשים – משך הזמן הוא 3 שנים כדי ליישם את תוכנית ההבראה.

מרדכי כהן: זאת ההמלצה של הדרג המקצועי.

מרדכי כהן: זה אותו דרג מקצועי, הפלא ופלא, למרות כל הביקורת שהיתה, אותו דרג מקצועי בדיוק שבתקופה האחרונה ליווה את הוועדות הממונות ברשויות המקומיות האחרות, עם אותם כלים של חשבים מלווים, ועדות ממונות, תוכניות הבראה, והגיע להישג כזה שבכל הרשויות המקומיות הללו יכולנו כדרג מקצועי להמליץ לגשת לבחירות, זה באותם כלים.

מרדכי כהן: למה בכל זאת בטייבה אנחנו אומרים דברים אחרים?

מרדכי כהן: מכיוון שנדרשו 5 שנים וחצי מהאמירה שהתביעות הן על הנייר והן מופקעות ומופרעות.

מרדכי כהן: איך יכול להיות שבאף רשות מקומית אחרת בסדרי גודל של 40,000 תושבים אין תביעות בהיקף של 900 מיליון שקל?

מרדכי כהן: ברור שזה הזוי, ברור שלחלק מן התביעות הללו אין שום בסיס, ברור ש-400 מיליון שקל מתוך התביעות האלה אפשר היה לבטל בצורה כזאת, כי זה היה הזוי, ועל כך יעיד הנאמן, אבל מה לעשות, היה צריך להתמודד עם זה.

מרדכי כהן: נדרש משך זמן רב.

מרדכי כהן: גם אנחנו כמשרד הפנים, מבחינתנו נדרשה שנה כדי לסיים את עבודת הנאמן, לקצר את המצב הלא בריא הזה ולצאת להבראה, אבל משך הזמן נדרש כדי לצמצם את התביעות, בכדי שכספי ציבור לא יגיעו לסכומים אסטרונומיים כאלה.

מרדכי כהן: אין עוד רשות מקומית שבה זה קרה פעמיים.

מרדכי כהן: מה שמר שוקי אמרני, המשנה למנכ"ל, אמר קודם הוא קצה החוט של ההתנהלות של עיריית טייבה.

מרדכי כהן: פנקסנות כפולה – זה מינוח עדין לעומת מה שקורה שם.

אחמד טיבי: למה לא הגשתם תלונה למשטרה, גם אתם וגם הם?

אחמד טיבי: אם מישהו עבר עבירה, יש משטרה במדינת ישראל.

מרדכי כהן: משטרה היא משטרה.

עיסאווי פריג': נשאלה שאלה חשובה על החיוב האישי.

מרדכי כהן: נכון, אחד מן הכלים הוא חיוב אישי.

עיסאווי פריג': - - -

מירי רגב: לא הפרענו לך.

מירי רגב: אי אפשר כך לנהל ועדה.

מרדכי כהן: כדרג מקצועי בכדי לעמוד במשימה הזאת, בכדי להביא למצב שכאשר יהיו בחירות – ואנחנו בעד ההמלצה שלנו, כפי שאמרנו קודם, להגביל את זה בזמן – תהיה אפשרות לנהל את העניינים בטייבה בצורה סבירה, לא להיות במצב כפי שקרה לנו ב-2005, שהדרג הנבחר יקבל את הרשות המקומית, תוכנית ההבראה תסתיים, יתמלאו כל הדברים הבסיסיים ביותר: גבייה, התנהלות, התקשרויות של הרשות המקומית, אספקת שירותים.

מרדכי כהן: אני מזכיר לכם רק נתון אחד לאור הציור הנהדר, על תאגיד המים – אף תאגיד מים לא מוכן לקלוט את טייבה אליו.

מרדכי כהן: התפקוד של טייבה הוא לא קטסטרופלי, הוא הרבה מעבר לקטסטרופלי.

מרדכי כהן: גם אם זה ייקח שנתיים- - -

מוחמד ברכה: אותו צוות שנכשל אתה מטיל עליו אותה אחריות.

מוחמד ברכה: אתם צריכים 3 שנים כדי לטשטש עקבות על שחיתות.

מרדכי כהן: לא.

מרדכי כהן: אתה מתעלם ממה שאמרתי קודם.

מרדכי כהן: דרג מקצועי בכלים של חשבים מלווים, ועדה ממונה, תוכנית עבודה ותוכניות הבראה הגיע להישג שכל הרשויות המקומיות הולכות לבחירות, אותו דרג מקצועי בדיוק, כאשר מרבית הרשויות המקומיות הללו הן ערביות.

מרדכי כהן: היה שם מאמץ גדול.

מוחמד ברכה: מישהו במשרד הפנים הסתבך עד האוזניים ואתם מחפים עליו, אתם מחפים על התנהלות לא תקינה.

מרדכי כהן: לאמירות האלה אין שום בסיס.

מרדכי כהן: אמרת לפני רגע: משטרה, אז תתלונן במשטרה אם יש מישהו שמחפה כאן.

מרדכי כהן: יש דרג מקצועי שעומד מאחורי האמירות שלו בצורה ברורה מאוד, כדי להבריא את המצב בטייבה נדרשות 3 שנים.

אחמד טיבי: למה אתה לא מגיש תלונה?

אחמד טיבי: יש כנראה סיבה למה אתם לא מגישים תלונות.

אחמד טיבי: אתה ומר שוקי אמרני השתמשתם בביטויים קשים.

אחמד טיבי: למה לא הגשתם תלונות?

אחמד טיבי: אני אומר לך בשם תושבי טייבה.

אחמד טיבי: אם יש שחיתות – למה חיכיתם?

מירי רגב: אני לא מוכנה לזה.

מרדכי כהן: המצב חמור יותר ממה שמר שוקי אמרני אמר.

אחמד טיבי: הנה אתה אומר, יותר חמור ממה שמר שוקי אמרני.

אחמד טיבי: איפה הייתם?

אחמד טיבי: הנה, עכשיו אנחנו בכנסת.

מרדכי כהן: אם אפשר להתמקד בשאלה האחרונה, שגם חבר הכנסת זחאלקה שאל.

מרדכי כהן: לדעתי היא השאלה הנכונה, והיא מונחת כאן במקום: היות והנאמן סיים את עבודתו, מדוע בעצם באותם תנאים דרג נבחר, בליווי ובסיוע ובאמצעות הכלים שיש לו, לא יכול להגיע הישגים?

מרדכי כהן: ניסיתי להסביר את זה ועכשיו אפרט יותר.

מרדכי כהן: כאשר אנחנו נכנסים לעבודה עם רשות מקומית על תוכנית הבראה- - -

ג'מאל זחאלקה: אולי תוכל להתייחס לכך ששר הפנים לשעבר הבטיח שיתקיימו בחירות בטייבה.

מרדכי כהן: הדרג המקצועי, כפי שאמרתי, לאורך כל הדרך, שיטתית, מעולם לא התקיים דיון שבסופו של דבר המלצנו על בחירות בטייבה, כי הנתונים היו לפנינו.

מרדכי כהן: הסברתי קודם מה עשינו מול כל הרשויות המקומיות האחרות, עבודה יום-יומית רצופה כדי להביא לתוצאה הזאת, וזה אותו דרג מקצועי, עם אותן רשויות מקומיות ערביות.

אחמד טיבי: השר ישי חרג מסמכותו?

מרדכי כהן: מה אתה שואל אותי אם השר ישי חרג מסמכותו?

מרדכי כהן: זה השר.

מרדכי כהן: אתה שואל את הדרג המקצועי – עניתי לגבי הדרג המקצועי.

מרדכי כהן: עכשיו אני רוצה, ברשותכם, להתייחס לאמירה של חבר הכנסת זחאלקה, כי היא שאלת מפתח, למה.

מרדכי כהן: מכיוון שכאשר אנחנו עובדים מול רשויות מקומיות שלא תחת הסדר נושים, כאשר לא הסתיימה עבודה של הסדר נושים, איך אנחנו פועלים?

מרדכי כהן: אנחנו מעמידים משאבים, 50% מענקים ו-50% הלוואות.

מרדכי כהן: זה בעצם מסגרת התקציב שעומדת לטובת מימוש תוכנית ההבראה.

מרדכי כהן: ואז בעקבות אבני דרך שהרשות המקומית מתקדמת בהן – גבייה, סקר נכסים, כל הפעולות הנדרשות – מועברים אותם תקציבים.

מרדכי כהן: במקרה של טייבה אנחנו במציאות הפוכה לגמרי – 130 מיליון שקל מכספי הציבור יועברו לנאמן כדי להביא אותה למצב הזה, ועכשיו לאור המצב אנחנו צריכים לעמוד מול יעדים ללא אותה מסגרת תקציבית שיש לנו במקומות האחרים.

מרדכי כהן: ובכל זאת המשרד, בהינתן ועדה ממונה, זה יהיה היתרון, יהיו אותם תקציבים מיוחדים שהמשרד מעביר במקרים של ועדה ממונה.

מרדכי כהן: אנחנו נלווה את זה באופן צמוד.

מרדכי כהן: לכן נדרשות לנו 3 שנים, זה ההסבר.

מרדכי כהן: זה שונה בתכלית השינוי מכל הרשויות המקומיות האחרות וזה בכלל לא - - - נבחרי ציבור.

מרדכי כהן: הראיה, שבעבודה שיטתית מול הוועדות הממונות הגענו לאותו הישג.

קריאה: מה אתה מציע?

מרדכי כהן: יש נקודה נוספת.

מרדכי כהן: שאלת: אם זה כך איך אתם נערכים במשרד, הרי אתם כדרג מקצועי פועלים מול ועדות ממונות?

מירי רגב: אפסיק את הדיון ואעבור להצבעה, אוציא את כולם החוצה, יישארו רק חברי הכנסת.

מרדכי כהן: במשרד הפנים פועלת ועדה מקצועית שמלווה את כל הוועדות הממונות.

מרדכי כהן: בחודש מאי הקרוב היא תסיים את עבודתה.

מרדכי כהן: תפקידה להציג בצורה שיטתית איך מעבירים ועדה ממונה לדרג נבחר, מה היעדים, הכלים, כל מה שנאמר כאן קודם.

מרדכי כהן: אשמח להציג את זה – נעשית עבודה מסודרת מאוד במשרד הפנים, כולל הפקת לקחים מכל הוועדות הממונות שפועלות.

מרדכי כהן: עוד מילה אחת לגבי תוכניות הבראה של 3 שנים.

מרדכי כהן: מבחינתנו זו מסגרת הזמן כדי לעמוד ביעדים.

מרדכי כהן: הלוואי ונוכל לעמוד ביעדים האלה טרם יחלפו 3 שנים, אבל אנחנו קבענו את מסגרת הזמן אל מול התנאים והנתונים בעיריית טייבה, לכן דרשנו את אותן 3 שנים.

מנצור שועאע מסארווה: ואז לפי החוק יש לכם זכות ללכת לבחירות.

קריאה: על-פי התיזה שלך, אף פעם לא יהיו בחירות בטייבה.

מרדכי כהן: והראיה, שבכל הרשויות המקומיות האחרות יתקיימו בחירות.

מרדכי כהן: כך קבע אותו דרג מקצועי עם אותם כלים.

מנצור שועאע מסארווה: צאד

מנצור שועאע מסארווה: אם חוסיין הלך לעולמו.

מנצור שועאע מסארווה: 11 שנה - - -

מרדכי כהן: לא נכון.

מרדכי כהן: חבר הכנסת טיבי, שאלת לפני רגע על אותו דרג מקצועי איך הוא פועל, באיזו צורה.

מרדכי כהן: בעניין טייבה זה אותו דרג מקצועי.

עבד אלחכים חאג' יחיא: התשובה לבית-המשפט היתה: מתייחסים לרשות מקומית ולא לראש רשות מקומית.

עבד אלחכים חאג' יחיא: זאת בדיוק התשובה, כי אתם אמרתם שראש הרשות המקומית לא אשם.

מירי רגב: לא קיבלת רשות לדבר.

מירי רגב: אני לא מוכנה לנהל כך דיון.

עבד אלחכים חאג' יחיא: בבית-המשפט אמרו שראש הרשות המקומית לא אשם ושמתייחסים לרשות המקומית ולא לראש הרשות המקומית.

מירי רגב: שמעתי ועקבתי אחרי הדברים שאמרת, וגם למדתי את הדברים לפני כן.

מירי רגב: אני אומרת לך שוב, מר מרדכי כהן, אני חושבת שעליכם לשקול לקצר את משך הזמן.

מירי רגב: תיכף נשמע גם מה יש לשר להגיד.

מרדכי כהן: אם השר יטיל עלינו משימה שהמשמעות שלה היא קיצור משך הזמן, זה יהיה קשה מאוד.

מירי רגב: קשה, ותוכלו לעמוד בזה.

מרדכי כהן: לא, זה יהיה קשה מאוד כי אנחנו יודעים מה עומד לפנינו.

מרדכי כהן: אבל השר יושב כאן.

מירי רגב: אנחנו נצטרך לראות איך פועלים ומיישמים את ההסדר הזה באופן נמרץ.

מירי רגב: כאשר מדברים על 3 שנים – זה מפה ועד אמריקה, יש זמן, ב-3 שנים יש זמן, ואנחנו יודעים מה קורה עם פקידים.

מירי רגב: אנחנו לא רוצים שיהיה להם זמן.

מירי רגב: אנחנו רוצים שתהיה להם אש בעיניים כדי שהמצב בטייבה יתייצב ויוכלו לגשת מהר ככל שניתן לבחירות.

מירי רגב: לא רק בטייבה, אלא בכל עיר אחרת במדינת ישראל.

מנצור שועאע מסארווה: אנחנו לא נסכים לזה, לא נשלים עם דחיית הבחירות.

מירי רגב: בסדר, זה שאתם לא תשלימו – אני שמחה.

מירי רגב: יש בית-משפט בירושלים.

מנצור שועאע מסארווה: זה מאבק ציבורי.

מירי רגב: שר הפנים סער, בבקשה.

קריאה: אני מבקש רק דקה, אם אפשר.

מירי רגב: לא.

גדעון סער: לא יאומן מה קורה כאן, לא יאומן שאתה חושב שאתה מנהל את הוועדה.

גדעון סער: שמעת מה אמרה היושבת-ראש.

קריאה: למה אתה מדבר כך?

קריאה: בסך הכול ביקשתי רשות דיבור.

מירי רגב: אבל אמרתי לא.

מירי רגב: כולם ביקשו רשות דיבור.

מירי רגב: חבר הכנסת פייגלין, שהוא חבר הוועדה, לא מצליח להתבטא.

מירי רגב: אי אפשר לנהל כך דיון.

מירי רגב: השר סער, בבקשה.

גדעון סער: גברתי היושבת-ראש, קודם כול, אני רוצה לומר משהו כדי שלא יהיה ספק – אני רוצה בטובת העיר טייבה.

גדעון סער: זאת אומרת, כאשר אני בא עם ההמלצה הזאת אני מנסה להגיע לדבר הטוב ביותר עבור העיר טייבה ותושביה.

גדעון סער: תצאו מנקודת הנחה – ויש כאן חברי כנסת גם מן המפלגות הערביות, שחלוקים עלי אידיאולוגית, ויודעים איך עשיתי את תפקידי הקודם – באותו אופן אני מתכוון לעשות את התפקיד הזה, ואני מכיר את המצוקות שיש במגזר הערבי ומתכוון לטפל בהן.

גדעון סער: אין לי שום הבנה, ידע או אינטרס במה שקורה בפוליטיקה המקומית בטייבה, בזה תהיו בטוחים.

גדעון סער: חבר הכנסת עיסאווי פריג', כמדומני, התייחס לכך שאני נמצא כאן.

גדעון סער: אמרת את זה בצורה שאני פירשתי אותה, אולי בטעות, כביקורתית.

גדעון סער: אני רוצה להגיד לך משהו.

גדעון סער: אתה לא חבר בוועדת הפנים והגנת הסביבה אבל אתה תראה אותי במשך הקדנציה כאן.

גדעון סער: כאשר אני עושה שימוש בסמכות שלי על-פי חוק אני משתדל לקיים את זה כפי שצריך.

גדעון סער: לכן ישבתי כאן, לא רק הגעתי, ושמעתי את כולם.

גדעון סער: דרך אגב, אני חייב להגיד שלא מכולם נהניתי, אבל זה גם חלק מן הדמוקרטיה.

גדעון סער: אני משתדל לעשות את זה ברצינות.

גדעון סער: אני לא יכול להתחייב שבכל מקרה ומקרה אעשה את זה, אבל ככל שאני יכול לעשות את זה אני אעשה את זה.

גדעון סער: שמעתי בקשב את כל הדברים, כולל דברים שלא אהבתי, כולל הדברים שעלו מקרב תושבי טייבה וכולל דברים שעלו מקרב חברי הכנסת הערבים, שאני מאמין שמבטאים באופן אותנטי תחושות לגבי הזכות לבחור ולהיבחר, ועוד אחזור לזה.

גדעון סער: אכן שוחחתי עם שר הפנים הקודם ולא השתכנעתי.

גדעון סער: זה שלא השתכנעתי לא אומר שאמתח ביקורת.

גדעון סער: היה לי כלל בתפקידי כשר החינוך, יושב-ראש הכנסת רובי ריבלין מכיר את זה מהמליאה – אני מאזכר את קודמי, ואז זה היה לרבות קודמותי, רק כאשר יש לי קומפלימנט להגיד על משהו שהם עשו.

גדעון סער: אם אין לי, אני לא אומר שום דבר.

מוחמד ברכה: לגבי אחת מהן היה לך קשה במיוחד.

גדעון סער: אבל במשך כל הקדנציה יהיה קשה מאוד למצוא שמתחתי עליה ביקורת.

גדעון סער: בדרך כלל זה פופולרי מאוד לשר, כאשר הוא נכנס לתפקיד הוא מיד מותח ביקורת על קודמו.

גדעון סער: אני לא עושה את זה.

גדעון סער: אני רק אומר, לא השתכנעתי מהעמדה שלו.

גדעון סער: דבר שאני לא יכול לקבל הוא השתלחות בעובדי ציבור.

גדעון סער: כאן זה הגיע לשיאים – אני משרת את הציבור זו הקדנציה הרביעית – כאשר מאשימים, כמובן בלי שמות, כי הכי קל להשתלח בעובדי משרד הפנים בלי שמות, אבל משתלחים, מאשימים בעבריינות פלילית או בטשטוש עקבות וחיפוי כביכול על דברים פליליים.

גדעון סער: זה דבר שאינו מקובל ואין לו מקום, אלא אם כן יבואו ויגידו, וינקבו גם בשמות של אנשים, אז אפשר יהיה להתייחס לזה בצורה רצינית, וגם במסגרת החסינות הפרלמנטרית זה דבר לגיטימי.

גדעון סער: מה שקרה כאן הוא דבר בלתי ראוי, לדעתי.

גדעון סער: אני משוכנע – ואני לא אומר את זה בקלות – ביכולת של החלטה בנושא הזה לעמוד בביקורת שיפוטים בבג"ץ.

גדעון סער: ימים יגידו.

מנצור שועאע מסארווה: ימים יגידו.

מנצור שועאע מסארווה: הם יגידו.

גדעון סער: בסדר.

גדעון סער: עלו כאן טענות נגד תפקוד המשרד בעבר, וראיתי גם את ההחלטה מלפני 3 שנים, החלטה של השופטת אלשייך משנת 2010.

מנצור שועאע מסארווה: פסק-דין.

גדעון סער: בסדר, גם פסק-דין הוא החלטה שיפוטית.

גדעון סער: דברים שנאמרו במסגרת החלטה שיפוטית.

גדעון סער: כל דבר שנאמר בבית-המשפט צריך לקחת ברצינות, ואני לוקח את זה ברצינות.

גדעון סער: אבקש ממנכ"ל משרד הפנים החדש, שנכנס אתמול לתפקידו, אז לו בוודאי אין שום נגיעה לעניינים האלה, להיכנס לעובי הקורה, האם אכן התפקוד היה מיטבי, בין אם של הוועדה הקרואה, בין אם תפקידי פיקוח, ואם יש דברים שמהם ניתן להסיק מסקנות אנחנו נסיק את המסקנות.

גדעון סער: נמצא כאן אתנו המנכ"ל החדש והוא יעשה את הדברים.

מירי רגב: המנכ"ל הוא מר יגאל צרפתי.

מירי רגב: נאחל לו, גם בדיון הזה, בהצלחה בתפקידו.

מנצור שועאע מסארווה: במסגרת ההמלצה, אנחנו מבקשים לדבר אתך.

גדעון סער: אני יכול רק להגיד דבר אחד, הדברים מחודש פברואר שיוחסו לשר הפנים – אני נכנסתי לתפקיד בחודש מרץ ולא התעכבתי, אני בסך הכול 5 שבועות בתפקיד.

גדעון סער: נכנסתי, קיימתי דיון בעניין הזה וביקשתי להיוועץ בוועדה.

גדעון סער: זה היה בפגרה אז אי אפשר היה בפגרה.

גדעון סער: לא התעכבתי.

גדעון סער: למה לא התעכבתי?

גדעון סער: כי אני חושב שצריכה להיות ודאות.

גדעון סער: אנחנו נמצאים חצי שנה לפני הבחירות לרשויות המקומיות, אנשים צריכים לדעת איך הם פועלים, בין אם זה בוחרים ובין אם זה נבחרים פוטנציאליים.

גדעון סער: אני רוצה להגיד עוד דבר, את ההמלצה שקיבלתי בעניין הזה קיבלתי מהמנכ"ל הקודם שמינה שר הפנים הקודם וממנהל מינהל השלטון המקומי שמונה אף הוא בתקופת שר הפנים הקודם, וגם לו אין כאן היסטוריה ארוכה כל-כך.

גדעון סער: יחד עם זאת, אחרי ששמעתי את כל הדברים מחברי כנסת מזרמים פוליטיים שונים, ועם התחושה שבאה לידי ביטוי כאילו יש רצון לדחות לנצח את הבחירות בטייבה, מה שלא נכון, אני מבקש להעמיד את הבקשה שלי, שהיתה במקור 3 שנים, על שנתיים.

גדעון סער: אנחנו נראה – שאלתי גם תוך כדי הדיון את הדרג המקצועי ולא כל-כך קיבלו את זה, אבל השנתיים זה שנתיים וחצי מהיום כי אנחנו נמצאים חצי שנה לפני הבחירות ברשויות המקומיות, ייעשה מאמץ.

גדעון סער: אם נגיע למצב שנחשוב שזה בלתי אחראי, נחזור לוועדה הזאת.

קריאה: מה, אנחנו בשוּק?

גדעון סער: אתה מתנהג כאילו אתה בשוּק, אבל אתה בוועדת הפנים והגנת הסביבה של הכנסת.

מירי רגב: אתה מתבקש לצאת והיום לא תיכנס לכאן יותר, גמרנו.

מירי רגב: אמרתי לך, יש בית-משפט בירושלים ואתה רשאי לפנות אליו.

גדעון סער: אני שמעתי והייתי קשוב לדברים שנאמרו על-ידי חברי כנסת מסיעות שונות, מן הקואליציה ומן האופוזיציה, שכללו חשדנות, וגם שאלתי מה יכול לקרות – וגם היושבת-ראש שאלה כמה פעמים את מנהל מינהל השלטון המקומי – אם מקצרים קצת.

גדעון סער: ננסה לעמוד ביעד אחר, במקום ב-2016 הוא יהיה ב-2015, כדי להגיע בסופו של דבר לבחירות.

גדעון סער: אני חוזר ואומר, כך אני מעמיד את בקשתי ואת ההחלטה שאקבל בסופו של דבר.

גדעון סער: אם אגיע למסקנה בחלוף שנתיים שזה בלתי אחראי, אחזור לוועדה הזאת.

גדעון סער: אני מקווה מאוד שלא נצטרך, אני מקווה מאוד שנוכל לקיים בחירות דמוקרטיות מוקדם ככל הניתן.

גדעון סער: אין לי שום עניין בקיום ועדה קרואה כשלעצמה.

מירי רגב: סיימנו את ההתייחסות.

מירי רגב: אני עוברת עכשיו להצבעה ואני מבקשת שקט.

באסל גטאס: אני לא דיברתי.

באסל גטאס: אני רק מציע לשר לקיים תהליך של שימוע עם האנשים.

באסל גטאס: לא יכול שיקבל החלטה כזו דרמטית בלי לבקר בטייבה ולפגוש את האנשים.

באסל גטאס: תן להם חצי יום מזמנך ואז תחליט.

מירי רגב: קודם כול, אני רוצה להודות לך, כבוד השר.

גדעון סער: אם הייתי סבור שאני נדרש לעשות את זה כדי להגיע להחלטה מיטבית, הייתי עושה גם את זה.

גדעון סער: במקרה הספציפי הזה אין לי ספק מה צריכה להיות ההחלטה.

גדעון סער: אני מתקן אותה במידת-מה לגבי פרק הזמן, נעשה מאמץ לעמוד בזה.

גדעון סער: אני לא חושב שהחלטה לגבי בחירות בעיתוי הזה, גם על יסוד מה ששמעתי כאן, וזו לא היתה התייעצות רק עם ועדת הפנים והגנת הסביבה של הכנסת כי דיברו גם תושבי טייבה, אני לא חושב שיכולה להיות החלטה אחרת לגבי קיום הבחירות באוקטובר הקרוב.

מירי רגב: אני מודה לכבוד השר.

מירי רגב: ההמלצה שהביא בפני הוועדה בהחלט ראויה ובמינון הנכון.

מירי רגב: כפי שאמרנו, אנחנו בעד שכל אזרח יוכל לבחור ולהיבחר.

מירי רגב: מאידך, יש לנו גם אחריות כמדינה לפקח על אותן עיריות שבהן הגירעון גדול ויש בהן ניהול לא תקין.

מירי רגב: אני שמחה גם על מה שאמר כאן השר, שהוא ימנה את המנכ"ל לבדוק את הסוגיה של משך הזמן שטייבה נוהלה על-ידי ועדה קרואה, כמי שמכירה את השר – מתוך כוונה שהדברים האלה לא יחזרו על עצמם.

מירי רגב: אני סומכת על מה שהשר אמר.

גדעון סער: אני עדיין לא קובע שהמשרד לא תפקד כפי שצריך, אני רוצה להבהיר לפרוטוקול.

גדעון סער: אמרתי שנאמרו דברים, ונאמרו דברים על-ידי בית-המשפט, ואני מבקש שהמנכ"ל יבדוק את זה, זה הכול.

מירי רגב: אני שמחה שאתה בודק את זה.

מירי רגב: אני רוצה להביא את הצעת שר הפנים להצבעה.

מירי רגב: זאת תהיה הצבעה שמית.

תומר רוזנר: אני מבקש להזכיר שההצעה היא להאריך את כהונת הוועדה הממונה עד אוקטובר 2015.

מירי רגב: אכן, זאת ההצעה, עד אוקטובר 2015, בשונה ממה שהשר שלח לנו.

מירי רגב: תודה רבה לך תומר רוזנר, היועץ המשפטי לוועדה.

מירי רגב: נעבור להצבעה שמית.

מירי רגב: הצבעה מירי רגב – בעד משה זלמן פייגלין – בעד חמד עמאר – בעד רינה פרנקל – בעד בועז טופורובסקי – בעד מי נציג מפלגת העבודה?

מירי רגב: אין נציג למפלגת העבודה.

מירי רגב: זבולון קלפה – בעד דוד אזולאי – בעד מי נציג יהדות התורה?

מירי רגב: יעקב אשר – בעד דוד צור – בעד תמר זנדברג – נגד חבר כנסת טיבי, אתה מצביע במקום טלב אבו עראר.

מירי רגב: אחמד טיבי – נגד חבר כנסת מחד"ש, מוחמד ברכה – נגד.

מירי רגב: האם כל חברי הוועדה הצביעו?

מירי רגב: בעד ההצעה – 8

מירי רגב: נמנעים – אין ההצעה להאריך את כהונת הוועדה הממונה בטייבה עד אוקטובר 2015 נתקבלה.

מירי רגב: 8 בעד, 4 נגד.

מירי רגב: תודה רבה לכם.